Türkiyədə hərbi çevrilişə cəhddən sonra məmurların 5-də biri işdən azad edildi | Sələf Xəbər\nTürkiyədə hərbi çevrilişə cəhddən sonra məmurların 5-də biri işdən azad edildi\nTürkiyədə iyulun 15-də baş vermiş hərbi çevriliş cəhdi ilə əlaqədar 2745 hakim və prokuror vəzifədən çıxarılıb.\nSelefxeber.az saytı APA-ya istinadən bildirir ki, bu xəbəri “Sözcü” qəzeti yayıb. İşdən uzaqlaşdırılanların həbsinə başlanıb.\nHəbs olunan hakim və prokurorların sayının 3 minə çatacağı bildirilir. Bu miqdar Türkiyədəki hakim və prokurorların beşdə birini təşkil edir.\nTürkiyə Hakimlər və Prokurorlar Ali Şurasının məlumatına əsasən ölkədə 10 min 72 hakim və 4 min 921 prokuror var.\nHərbi çevrilişə cəhddən sonra 29 general, 2389 hərbçi və əsgər həbs edilib. Saxlanılanlar arasında prezident Ərdoğanın hərbi müşaviri də var. Həbs edilənlərdən 29 nəfər generaldı.\nBu barədə Türkiyənin NTV kanalı məlumat verib.\nHadisələr nəticəsində 290 nəfər ölüb, 1400 nəfər isə yaralanıb.


26 illik həsrət bitdi - Tarixi Suqovuşan kəndi indi sakinlərini gözləyir - VİDEO\nXatırladaq ki, Suqovuşan kəndi ilk dəfə 1991-1992-ci illərdə Azərbaycan Ordusu tərəfindən işğaldan azad edilib. 1994-cü ilin aprel ayında mənfur düşmən tərəfindən yenidən işğal edilib. Qeyd edək ki, Suqovuşan əvvəllər Ağdərə rayonu inzibati ərazisinə aid idi, lakin 1992-ci ildə Ağdərə rayonu ləğv edilərək ərazisi qonşu Ağdam rayonu, Tərtər rayonu və Kəlbəcər rayonu arasında bölüşdürüldü. Suqovuşan kəndi də Tərtər rayonuna birləşdirilən kəndlərdən biridir.\nÖtən gün Füzuli rayonu Aşağı Əbdurrəhmanlı, Cəbrayıl rayonu Mehdili, Çaxırlı, Aşağı Maralyan, Şəybəy və Quycaq kəndləri də işğaldan azad edilib. Mehdili kənd sakini Xəyyam Qafarov deyir ki, 1993-cü ilin avqust ayında düşmən Cəbrayıl rayonunu işğal edərkən 17 yaşı olub. Doğma ata-baba yurdundan didərgin düşən Xəyyam Qafarov indi azad edilən Mehdili kəndinə 13 yaşlı oğlu ilə qayıdacağı günü səbirsizliklə gözləyir.\nCəbrayıl rayon Çaxırlı kənd sakini 90 yaşlı Zinyət Mədətova da kəndlərinin düşmən tapdağından azad edilməsinə çox sevinir. Yaşlı qadın deyir ki, kəndləri işğal edilərkən arzu edib ki, ölərkən doğma kəndlərinin qəbiristanlığında dəfn edilsin. Ziynət nənə və oğlu da indi kəndlərinə qayıdacaqları günü səbirsizliklə gözləyirlər.\nİndi o torpaqlar sakinlərini, sakinlər də torpaqlarına qovuşacağı tarixi günün həsrətindədirlər.\nİpoteka evlər Hikmət Hacıyev “Russia Today Arabic”ə müsahibə verib - VİDEO Prezident İlham Əliyevin REAL TV-yə müsahibəsinin TAM MƏTNİ + VİDEO (YENİLƏNİB) Füzuli və Cəbrayıl rayonlarının işğalından 25 il ötür Prezident tapşırıq verdi: qaçqınlar işğaldan azad olunan torpaqlara qayıdır (VİDEO) Kəşfiyyatçımız aprel döyüşləri haqqında: "Samid əlində qumbara tutmuşdu ki, özünü partlatsın"\nТеги: Suqovuşan Füzuli Tərtər Qarabağ


Avropa Oyunlarına hazırlığın mühüm mərhələsi: Bakı Su İdmanı Sarayı (FOTO)\n8 May 2015 09:48 (UTC+04:00)\nBakı Su İdmanı Sarayı I Avropa Oyunlarına tam hazırdır.\nSu İdmanı Sarayında üç hovuz yaradılıb. Uzunluğu 50, eni 25, dərinliyi isə 2,5 metr olan əsas hovuz su idmanının müxtəlif növləri üzrə yerli və beynəlxalq səviyyəli yarışlar üçün nəzərdə tutulub. Əsas zaldakı hündürlükdən suya tullanma hovuzunun uzunluğu 25 metrdir. Burada hündürlüyü 1, 3, 5, 7,5 və 10 metr olan beş pilləli suya tullanma platforması inşa edilib.\nSarayın binasında Avropa Olimpiya Komitəsinin və Beynəlxalq Üzgüçülük Federasiyasının tələblərinə uyğun olaraq funksional və köməkçi sahələr yaradılıb. Binada üzgüçülər üçün xüsusi məşq platformaları və avadanlığı quraşdırılan fitnes - akrobatika, ağır atletika zalları mövcuddur. Su İdmanı Sarayının ikinci zalında məşqlər üçün üzgüçülük hovuzu inşa olunub. Hovuzun uzunluğu 51, eni 20 metrdir.\nXatırladaq ki, aprelin 20-də Azərbaycan Respublikasının Prezidenti İlham Əliyev və xanımı, "Bakı-2015" ilk Avropa Oyunları Təşkilat Komitəsinin sədri Mehriban Əliyevanın iştirakı ilə Bakı Su İdmanı Sarayının açılışı olub.\nİlk Avropa Oyunlarına hazırlığın mühüm mərhələsi olan Bakı Su İdmanı Sarayının inşası bir daha bu mötəbər beynəlxalq idman tədbirinin yüksək səviyyədə baş tutacağına əminlik yaradır.\nTrend bu möhtəşəm Saraydan ən son görüntüləri təqdim edir.\n"Bakıda bədii gimnastika üzrə Dünya Kubokunda milli kolorit aydın ifadə olunub"\nCəmiyyət 24 İyul 2016 15:46\nMoldovalı məşqçi: Dünyada Bakı Su İdmanı Sarayı kimi gözəl idman obyekti azdır\nBaku 2015 : EUROGAMES 24 İyun 2015 14:32\nBakıda su polosu üzrə beynəlxalq turnirin qalibi məlum oldu (FOTO)\nİdman 9 May 2015 15:30


Brilliant Dadaşova: “Bəxtimizə düşən düşmən pul ilə satın aldığı …”\nBrilliant Dadaşova: "Bəxtimizə düşən düşmən pul ilə satın aldığı ..."\nXalq artisti Brilliant Dadaşova Kulis.az saytı üçün Qarabağ mövzusunda köşə yazıb. Azərbaycanın uğurlu siyasətindən, bugünki qələbəmizdən bəhs edən yazını sizə təqdim edirik:\nQəlbin ağrısı Cismani olan heç bir ağrıya – sızıltıya bənzəmir. Onu dilə gətirmək – sözlərə çevirmək tərcümənin mümkün olmayan növüdür. İnsanlar bir-birini yox etmək üçün əsrlər boyu müxtəlif silahlar icad etdilər.\nAmma bizim bəxtimizə düşən düşmən pul ilə satın aldığı silahdan başqa – həm də hiyləgərlik və insanlığın ən aşağı pilləsində istifadə olunan saxtakarlıq silahından istifadə etdi həmişə.\nBu, bizim nəslin yaşadığı ikinci müharibədir. Ona görə, daha çox sarsıntı keçirtdik. Çünki biz artıq birinci Qarabağ müharibəsində dərin yaralar və travmalar almışdıq.\nMəğlub deyildik, amma gücsüz idik.\nÖmür boyu özünü şirin yalanlarla ovutmağa alışıq olan erməni xalqı hələ də boynuna almır ki, biz onlarla yox, bizdən sayca qat-qat çox və təpədən-dırnağa qədər silah- sursatla təmin olunmuş sovet ordusuyla vuruşmuşuq. Biz yalnız erməni ilə döyüşsəydik onlar bizdən bir qarış torpaq belə ala bilməzdi. Azərbaycan əsgəri həmişə cəsur və mərd olub. Bu 90-cı illərdə də belə idi, indi də dəyişən bir şey yoxdur.\nElçibəy çox ağıllı və müdrik insan idi. Onun üçün də siyasəti güclü olan insandan yardım istədi. Ulu öndər Heydər Əliyev gəlib yarımcan Azərbaycanda məcburi atəşkəs imzalayanda çoxu onun nə etdiyini tam olaraq anlamdı. Amma əksəriyyətimiz də onun planlaşdırdığı kimi, səbrlə ordumuzun güclənəcəyi günü gözlədik .\nVə o gün bu gün idi.\nHələ ki, biz qələbəmizi yetərincə dərk edə bilmirik.\nƏlbəttə xoşbəxtliyə də öyrəşmək lazımdır.\nZaman özü bizə imkan yaradacaq!\nHaqqın ədalətinə hər zaman inanmışam. Biz bu gün haqqın ədalətinin dünyaya meydan oxuduğu zəfər həqiqətini yaşayırıq. Bu hissləri sözlərlə ifadə etmək mümkün deyil. Biz bu qələbəni həm də şəhid analarına borcluyuq.


AMEA Kataliz və Qeyri-üzvi Kimya İnstitutunda “Elm Günü” və Dövri Sistemin 150 illiyinə həsr olunmuş Respublika Konfransı keçirilib - Xəbərlər-AMEA Gənc Alim və Mütəxəssislər Şurası\nAMEA Kataliz və Qeyri-üzvi Kimya İnstitutunda “Elm Günü” və Dövri Sistemin 150 illiyinə həsr olunmuş Respublika Konfransı keçirilib\nMart 01 , 2019 | 03:14 / Mühim hadisələr\nOxunma ( 997 )\nAMEA akademik M.Nağıyev adına Kataliz və Qeyri-üzvi Kimya institutunun təşkilatçılığı ilə “Elm Günü” və Dövri Sistemin 150 illiyinə həsr olunmuş Respublika Konfransı keçirilib.\nTədbirdə Bakı Dövlət Universiteti, Azərbaycan Dövlət Neft və Sənaye Universiteti və Azərbaycan Dövlət Pedaqoji Universitütinin müəllim, magistr və tələbələri, eləcədə Z.Əliyeva adına Lisey, BDU-nun nəzdindəki Gənc İstedadlar Liseyi, Avropa Liseyi, 160 saylı Klassik Gimnaziya və Bakı şəhəri 192 saylı tam orta məktəbin müəllim və şagirdləri iştirak ediblər.\nKonfransı AMEA-nın vitse-prezidenti, institutun direktoru, akademik Dilqəm Tağıyev açaraq qeyd edib ki, 2019-cu il Birləşmiş Millətlər Təşkilatının Baş Assambleyası tərəfindən kimyəvi elementlərinin Dövri cədvəli Beynəlxalq ili elan edilmişdir. Bu hadisə, rus alimi D.İ. Mendeleyev tərəfindən kimyəvi elementlərin Dövri qanununun kəşf olunmasının 150 illiyinə həsr edilib və dünyanın bir sıra ölkələrinin universitet və elmi mərkəzlərində bununla bağlı tədbirlər keçirilir.Sonra akademik “Kimyəvi elementlərin Dövri sistemi təbiətin fundamental qanunu kimi” adlı məruzə ilə çıxış edib.\nAkademik qeyd edib ki, Mendeleyevin Dövri qanununun kəşfi nəinki həmin dövrdə məlum olan elementlərin xüsusiyyətlərini sistemləşdirməyə , həm də hələ məlum olmayan elementlərin varlığını proqnozlaşdırmağa və xassələrini təsvir etməyə imkan verdi. Dövri Qanunla müəyyən edilmiş konsepsiyaların nəzəri əsaslarının inkişafı və praktik tətbiqi bu gün də aktualdır. Qanun kimya proseslərini anlamaq və müasir kimyəvi texnologiyaların yaradılması üçün əsas verir. Kimyəvi elementlərin dövri sistemini nəzərə alaraq davamlı ərintilər və müəyyən xüsusiyyətləri olan maddələrin alınması, nüvə enerjisindən istifadə və s. məqsədi ilə işlər aparılır. Dövri qanun 20-ci əsrdə kimya və fizika sahəsində bir sıra kəşflərin əsasında durur.\nDaha sonra Bakı Dövlət Universitetinin Kimya Fakültəsinin dekanı professor Əbdülsəid Əzizov “Dövri sistem kimyanın tədrisində” və Azərbaycan Dövlət Neft və Sənaye Universitetinin “Kimya və qeyri-üzvi maddələrin texnologiyası” kafedrasının professoru Minirə Ağahüseynova “Dövri sistemin yeni elementlərin kəşfində əhəmiyyəti” məruzələri ilə çıxış ediblər.\nSonra AMEA-nın Kimya Elmləri Bölməsinin akademik katibi, akademik Vaqif Fərzəliyev, Baki Dövlət Universitetinin prorektoru AMEA-nın müxbir üzvü Aydın Kazımzadə, AMEA-nın müxbir üzvü Məhəmməd Babanlı, 160 saylı klassik Gimnaziyanın kimya müəllimi Dilşad Kərimova , 192 saylı məktəbin kimya müəllimi Afət Neymətova məruzələr ətrafında çıxış ediblər.\nSonda tədbirdə iştirak şagirdlərin müxtəlif laboratoriyalara ekskursiyaları təşkil olundu və onlar üçün “Analitik kimya ” laboratoriyasında bir sıra maraqlı təcrübələr əyani olaraq göstərilib.


✺ nezaret kameralari✺ 055 245 89 79✺\n✺ Nezaret kameralari✺ 055 245 89 79✺ Tehlukesizlik kamerasi (HD) - Muasir tehlukesizlik – nezaret sistemleri arasinda neinki en cox istifade edilen, hemcinin ish ve ya evi nezaretde saxlamagin en uygun ve effektiv usulu hesab edilir. En universal tehlukesizlik sistemlerinden hesab olunan nezaret kamerasi istenilen olculu aciq eraziler, ev, ofis, supermarket, otel, bank, mekteb, usaq bagcalari ve diger obyektler ucun nezerde tutulub. Bir sozle tehlukesizlik kameralari en iri sirket ve zavodlardan baslayaraq en kicik ev ve kotteclerde qurasdirila biler. Alpha Security sirketi Size tehlukesizlik kameralarinin satisi ve qurasdirilmasi sahesinde xidmet gostere biler. Nezaret kamerasi Sizin, yaxinlarinizin, obyektinizin, ev ve mulkunuzun tehlukesizliyini qorumaqla yanasi, isdeki ve evdeki nizam-intizami da qaydada saxlamaga komek edecek. Nezaret kamerasi qurasdirilan ofis ve her hansi bir ish yerinde ishci ozunu daha mesuliyyetli hiss edecek ve bu bilavasite Sizin isinizdeki effektivliyi qaldiracaq.Evinizde qurasdirilan kamera ile Siz usaginizdan, xeste ve ya yasli valideynden nigaran qalmayacaqsiniz.Internet vasitesi ile ezizleriniz her zaman “yaninizda” olacaq. (nezaret kameralari, turniket, slaqbaum, domofon, barmaq izi kecid sistemi, kartla kecid sistemi, uzle tanima kecid sistemi, bollard, ID kartlar, kartlar uzerine cap isi, metaldetektor, dolab ucun kilid, road blocker, electron sira gozleme ve s.). Azerbaycanin istenilen erazisinden sifarisler qebul olunur. Butun mehsullarimiza zemanet veririk. Zemanet muddeti erzinde texniki servisimiz pulsuzdur. ☎ (055) 245 89 79 Elnare R. ✉ [email protected]


Vyanada "Bakı" adlı kafe fəaliyyətə başlayıb - Trend.Az\nVyanada "Bakı" adlı kafe fəaliyyətə başlayıb\nCəmiyyət Materials 12 May 2009 02:35\nAvstriya, Vyana, 12 may / Trend müxbir A.Ələsgərov/ Vyanada "Bakı" adlı yeni kafe fəaliyyətə başlayıb. Burada müştərilərə şərab və südlə qalyan, milli şirniyyətlərimiz, salatlar, alkoqollu və alkoqolsuz içkilər, habelə milli çayımız təklif olunacaq.\nKafe sahibləri ilə söhbət zamanı bəlli olub ki, "Bakı" Avstriyadakı həmyerlilərimizin görüş çevrilməklə yanaşı, Azərbaycan mətbəxi ilə mədəniyyəti təbliğ etmək niyyətindədir. Kafe Vyana İqtisad Universiteti yaxınlığında yerləşir.\nKafenin açılışında ölkəmizin Avstriyadakı səfiri Fuad İsmayılovla yanaşı səfirliyin əməkdaşları, Azərbaycanın Slovakiyadakı fəxri konsulu Cəlal Qasımov, Vyanada yaşayan həmyerlilərimiz və qonaqlar iştirak edib.


RAMAZAN - bölmə 2\n» CAVABLAR » Kateqoriya "RAMAZAN" (Səhifə 2)\n6. 108 dəfə oxunub 0 şərh yazılıb\n2. 302 dəfə oxunub 0 şərh yazılıb\n7. 032 dəfə oxunub 0 şərh yazılıb\n4. 192 dəfə oxunub 0 şərh yazılıb\n2. 126 dəfə oxunub 0 şərh yazılıb\nTibb mütəxəssislərinin fikrincə, oruclu şəxslərdə adrenalin və kortizon hormonları qana daha asanlıqla qarışır. Bu hormonlar xərçəng hüceyrələrinə də təsir göstərir və xərçəngə qarşı sanki qalxan funksikyasını yerinə yetirir yəni xərçəng hüceyrələrinin çoxalmasına mane olur.\n1. 878 dəfə oxunub 0 şərh yazılıb\n6. 762 dəfə oxunub 0 şərh yazılıb\n2. 268 dəfə oxunub 0 şərh yazılıb\n2. 015 dəfə oxunub 0 şərh yazılıb\nNəzir insanın fərz və ya vacib olan hər hansı ibadəti edəcəyinə dair Allaha verdiyi sözdür. Nəzir sözünün əvəzinə əhd sözü də işlədilir.\n5. 331 dəfə oxunub 0 şərh yazılıb\nDişə plomb qoymaq orucu pozur?\nMədəyə su, qan və s. getməmək şərtilə dişə qoyulan plomb orucu pozmur. Maye getdiyi təqdirdə oruc pozulur və qəza edilməlidir.\n1. 833 dəfə oxunub 0 şərh yazılıb\n1. 224 dəfə oxunub 0 şərh yazılıb\n1. 417 dəfə oxunub 0 şərh yazılıb\n2. 721 dəfə oxunub 0 şərh yazılıb\nFitrənin vacibliyi üçün lazımi şərtlər bunlardır: İlk növbədə fitrə verməklə məsul olan şəxs müsəlman olmalıdır. İkinci şərti bir şəxsin fitrə sədəqəsi ilə məsul olması üçün imkanlı olmalıdır.\n3. 878 dəfə oxunub 0 şərh yazılıb\n2. 292 dəfə oxunub 0 şərh yazılıb


Bahamalar, bu payızdan başlayaraq yeni Crystal Cruises səyahətlərini alqışlayır\nƏsas səhifə » Son Xəbərlər » Beynəlxalq Xəbərlər » Bahamalar haqqında son xəbərlər » Bahamalar, bu payızdan başlayaraq yeni Crystal Cruises səyahətlərini alqışlayır\nBahamalar haqqında son xəbərlər • Beynəlxalq Xəbərlər • Karib • Seyir • Qonaqlıq sənayesi • xəbər • turizm • daşıma • Səyahət təyinatlı yeniləmə • Müxtəlif Xəbərlər\nBahamalar Turizm və Aviasiya Nazirliyi, bu payızdan başlayaraq qış mövsümünün ən artan marşrut siyahısına 3 yeni Crystal Cruises səyahətini əlavə etməkdən həyəcanlanır. Crystal Cruises, soyuq mövsüm yaxınlaşdıqca Crystal Symphony -də yeni gəmilər seriyasını açıqladı.\nÇox mövsümlü uzun səyahətlərə başlamaq, Cənnət üçün Bound adlı 7 gecəlik bir səyahət olacaq.\nSəyahət, 6 Noyabr 2021 -ci ildə Nassau istiqamətinə gedən Nyu -Yorkdan başlayacaq, San Salvador, Böyük Exuma və Bimini limanlarına zəng edəcək.\nYeni ildə, 2021 -ci ildə New Yorkdan başlayaraq 2022 -ci ildə Bahamalarda bitəcək tropik bir bayram olacaq.\n"Bahamada kruiz gəzintisinə davam edən tələbat bizi həyəcanlandırır və bu payızda bu səyahətçiləri qarşılamağı səbirsizliklə gözləyirik" dedi. Dionisio D'Aguilar, Bahamalar Turizm və Aviasiya naziri. "Crystal Cruises, sərnişinlərin gəmidən enməsinə və Ailə Adalarımızdakı iş, tur operatorları və fəaliyyətlərini araşdırmasına imkan verdiyinə görə, yalnız Bahamalar kruiz sənayesi üçün deyil, həm də yerli turizm sənayesi üçün də səmərəli bir əməkdaşlıq olduğunu sübut etdi."\nThe Bahamas 7 mövsüm 26-ci ildə Nyu-Yorkdan Nassau'ya, San Salvador, Böyük Exuma və Bimini'yi çağıran Cənnət üçün Bağlı, 2021 gecəlik bir səyahətlə başlayaraq çox mövsümlü uzun əlavələrə başlayacaq.\nKruvaziyerlər, Yeni ili 29 dekabr 2021-ci ildə, Bahamalarda, Mayami, Floridadan Bimini, San Salvador, Long Island və Böyük Exumaya 10 gecəlik bir səyahətdən ibarət Tropik Yeni il qeyd etməsi ilə başlaya bilərlər. Yamaykadakı qonşu Karib qardaşlarımızla son dayanacaq.\nBlissful Bahamian Luxury səyahətinin 22 Yanvar 2022 -ci il tarixindən etibarən Miami -dən Bimini, Nassau, San Salvador, Great Exuma və Long Islanddakı dayanacaqlar da daxil olmaqla bir neçə gedişi olacaq. Seriyanın 12 fevral 2022 və 5 mart 2022 -ci il tarixlərində iki əlavə yelkənli olacaq.\nCrystal Cruises, sərnişinlərin Bahamada səyahət etmələrini dəyişdirdi Ailə Adalarının möcüzələrini araşdırın vəhşi təbiət, tarixi yerlər, UNESCO Dünya İrsi Saytları, yerli alış -veriş və yeməklər də daxil olmaqla gözəl suların kənarında.\nQarşıdan gələn Crystal Symphony haqqında daha çox məlumat üçün ziyarət edin www.crystalcruises.com\n700 -dən çox ada və cay və 16 unikal ada istiqamətinə malik olan Bahamalar, Florida sahillərindən cəmi 50 mil aralıda yerləşir və səyahətçiləri gündəlik həyatlarından uzaqlaşdıran asan bir qaçış təklif edir. Bahamalar Adaları, dünya səviyyəli balıqçılıq, dalğıc, qayıq və dünyanın ən möhtəşəm su və çimərliklərindən minlərlə kilometr məsafədədir. Bahamalar dünyanın ən təmiz sularından birinə sahib olduğu bilinir. NASA astronavtı Scott Kelly, 2015 -ci ildə yerin ətrafında fırlanarkən adaların onlarla fotoşəkilini paylaşdığı o qədər aydındır ki, Bahamaların "kosmosdan ən gözəl yer" olduğunu yazdı. Təklif edə biləcəyiniz bütün adaları araşdırın www.bahamas.com və ya Facebook, YouTube or Instagram niyə Bahamalarda daha yaxşı olduğunu görmək.


Oxu.az - Cəmilə Tağızadə: Elə ailələr tanıyıram ki, ər öz xanımını başqa işlərə göndərir - VİDEO\nCəmilə Tağızadə: Elə ailələr tanıyıram ki, ər öz xanımını başqa işlərə göndərir - VİDEO\nAilə qurandan sonra Türkiyədə yaşamağa başlayan aktrisa Cəmilə Tağızadə Oxu.Az-ın əməkdaşı ilə həmsöhbət olub.\nİncəsənətdə baş verən özbaşınalıqlardan bəhs edən sənətçi qalmaqallı mövzulara toxunub. O, həmkarı Məlahət Abbasovanın qardaş ölkədə gənc aktrisalara dəstək olmadığını və onlara söz versə də, bundan boyun qaçırdığını dilə gətirib:\n“Mən sözü üzə deyən adamam. Məlahət xanım incisə də, deyəcəyəm. Sənətinə böyük hörmətim var. Biz tanış deyilik, ümumi dostlarımız var. Dostlarımızdan kim ona ağız açıbsa, hamısını geri qaytarıb, heç kimə kömək etməyib. Tanıdıqlarıma yardım əlini uzatmayıb.\n“Təki bütün gəlinlər mənim kimi olsun” deyən Cəmilə ailə qurmaq istəyən qızlara redaksiyamız vasitəsilə sərt mesaj yollayıb:\n“Qızlarımız “təki ərə gedim” devizi ilə ailə həyatı qururlar. Bu, düzgün deyil. Belə olan halda onlar bədbəxt olurlar. Xoşbəxt olmurlar. Ərləri başqa qadınlarla görüşür. Kənarda öz həyatlarını yaşayırlar. Xanım da uşaqları ilə qalır evdə. Axı bu, yaşayış deyil. Xahiş edirəm, belə ailə həyatı qurmayın.\nAktrisa həyat yoldaşı Muradı bir çox kişilərə nümunə çəkib, ailə başçısı və yaxşı ər olduğunu dilə gətirib:


Nazim Bayramov: “Koronavirusa görə yarışın təxirə salınması bizi kədərləndirdi” » Sumqayitfakt.az\nBaxılıb: 278 Tarix: 03-02-2020 20:59\n“Dörd ay idi ki, Çində keçiriləcək dünya çempionatına hazırlaşırdıq. Çünki orada medal qazanmaq şansımız vardı. Yaxşı da hazırlaşmışdım. Mən və Aleksis Kopelyo üçtəkanla tullanma yarışlarında iştirak etməli idik”.\nSumqayitfakt.Az bildirir ki, bunu oxu.az-a açıqlamasında qapalı məkanda üçtəkanla tullanma üzrə Avropa çempionumuz Nazim Bayramov deyib.\n13-15 mart tarixlərində Çinin Nançin şəhərində keçirilməsi nəzərdə tutulmuş 18-ci atletika üzrə qapalı məkanda dünya çempionatı koronavirusa görə təxirə salındı. Azərbaycan idmançıları da bu yarışda mübarizə aparmalı idilər. N.Bayramov yarışın təxirə salınmasına görə təəssüfləndiyini bildirir:\n“Heyf ki, koronavirusa görə yarış təxirə salındı. Bu da bizi kədərləndirdi. Halbuki karyeramın ən yaxşı formasında idim. Gücümü indi reytinq xalları verən Qran Prilərdə yoxlayacağam”.\nDaha sonra N.Bayramov 2020-ci ildə Yaponiyanın paytaxtı Tokioda keçiriləcək Yay Olimpiya Oyunlarına vəsiqə qazanmaq yollarını açıqlayıb:\n“Bildiyiniz kimi, bizdə Olimpiadaya vəsiqəni iki cür qazanmaq olur. Həm nəticə ilə, həm də reytinqlə. Hansısa yarışda 17.14 metrdən çox uzunluğa tullana bilsəm, Olimpiadaya birbaşa vəsiqə qazanıram. 16 idmançı bu nəticə ilə Olimpiadada çıxış etmək imkanı qazanıb. Dünya reytinqi ilə isə ilk 32 idmançı Olimpiadada çıxış etmək hüququ əldə edir. Hazırda reytinqdə 11-ci yerdəyəm (yeri gəlmişkən, kubalı legionerimiz Aleksis Kopelyo yeddincidir – S.M.). Ümumilikdə, Olimpiadada atletikanın bu növündə 32 idmançı yarışmalıdır”.\nQeyd edək ki, Yay Olimpiya Oyunlarında kişilərdə atletikanın üçtəkanla tullanma növü üzrə yarışların təsnifat mərhələsi avqustun 4-də, final mərhələsi isə 6-da keçiriləcəck.


Ana səhifə » Xəbər lenti\t» Əliabbas Salahzadə: Tarixi Zəfərimiz ədalətin təntənəsidir\nƏliabbas Salahzadə: Tarixi Zəfərimiz ədalətin təntənəsidir\nMilli Məclisin deputatı Əliabbas Salahzadə Azərbaycanın möhkəm təmələ əsaslan siyasətinin yaratdığı reallıqlardan bəhs edərək bildirib ki, 44 günlük İkinci Qarabağ müharibəsində Qələbəmiz uğurlarımızın zirvəsidir: “Azərbacanın bugünkü uğurlarını düzgün dəyərləndirmək üçün müstəqilliyimizin ilk illərində yaşananları yada salmağa, bir sözlə, müstəqillik tariximizin ayrı-ayrı mərhələlərini təhlil etməyə böyük ehtiyac vardır. Müstəqilliyimizin ilk illərində Azərbaycan ən ağır günlərini yaşayırdı. Həmin dövrdə ölkəmizə rəhbərlik edənlərin siyasi savadsızlığı, idarəçilik qabiliyyətlərinin yoxluğu, öz şəxsi ambisiyalarını dövlət maraqlarından üstün tutmaları Azərbaycanı müstəqilliyini itirmək, bir dövlət olaraq dünya xəritəsindən silinmək təhlükəsi ilə üz-üzə qoymuşdur. Möhtərəm Prezidentimiz İlham Əliyev Bakıda Hərbi Qənimətlər Parkının açılışı mərasimində də diqqəti həmin dövrün reallıqlarına yönəldərək bildirmişdir ki, məhz Azərbaycan xalqının dəstəyinə arxalanaraq ulu öndər Heydər Əliyev 1993-cü ildə hakimiyyətə gələndən sonra bütün xoşagəlməz hallara son qoydu, qanunsuz silahlı birləşmələri tərksilah etdi, sabitlik, qayda-qanun yaradıldı və nizami ordu quruculuğu başlandı.”\nƏ.Salahzadə bildirib ki, 2003-cü ildə xalqın böyük əksəriyyətinin dəstəyini qazanaraq Prezident seçilən cənab İlham Əliyev Azərbaycanın ərazi bütövlüyünün təmin ediləcəyi vədini verdi və bu istiqamətdə mühüm addımlar atdı: “Hər zaman bəyan edilirdi ki, xalqımız torpaqlarımızın işğalı ilə barışmayacaq. Münaqişənin sülh danışıqları əsasında həlli mümkünsüz olduğu təqdirdə hərb yoluna üstünlük veriləcək. Elə də oldu. Azərbaycan dövləti Ermənistanın və ona havadarlıq edən dövlətlərin imitasiya naminə danışıqlarının müsbət heç nə vəd etmədiyini, vaxt uzatmağa xidmət etdiyini yaxşı bilirdi. Ölkəmiz danışıqları davam etdirməklə yanaşı, bütün sahələrdə davamlı uğurlara imza atır, münaqişənin həlli üçün möhkəm hüquqi baza formalaşdırmışdır. Dövlətimizin başçısının nitqində vurğuladığı kimi, gənclərimizin vətənpərvərlik ruhunda tərbiyə olunması ən vacib məsələlərdən biridir. İkinci Qarabağ müharibəsi göstərdi ki, bu sahədə də böyük uğurlar əldə edilib. Ölkəmizin müdafiə qabiliyyətinin gücləndirilməsi prioritet məsələ kimi öndə olub. Ordunun maddi-texniki təchizatı, döyüş qabiliyyəti, peşəkarlığı, xidmət şəraiti, hərbçilərin məişət şəraiti yaxşılaşdırıldı. Ötən dövr ərzində elə güclü ordu yaradılıb ki, beynəlxalq reytinqlərdə dünyanın ən güclü 50 ordusu sırasında qəraralaşır. Təbii ki, indi müharibədən sonra daha da yüksək yerlərə qalxacaq. Azərbaycan Ordusu 44 günlük Vətən müharibəsində gücünü, qüdrətini, hansı imkanlara malik olduğunu Ermənistana və ona havadarlıq edənlərə nünayiş etdirdi.”\n“Bu Qələbə, ordumuzun Zəfər sevinci xalqımızın qalib Prezident İlham Əliyevin ətrafında «dəmir yumruq» kimi birləşməsinin ifadəsidir” söyləyən Ə.Salahzadə qeyd edib ki, 44 günlük Vətən müharibəsi ermənilərin uzun illər yaratdıqları “məğrur erməni ordusu” mifini dağıtdı: “Ermənistan silahlı qüvvələri Azərbaycan Ordusu qarşısında diz çökdü, geri çəkildi. Müharibə dövründə düşmənin nə qədər hərbi texnikası, silah-sursatı məhv edildi və qənimət kimi götürüldü. Cənab İlham Əliyev xalqa müraciətlərində daim bildirirdi ki, mənfur düşmənin qənimət kimi götürülmüş və məhv edilmiş hərbi texnikası Zəfər Paradında nümayiş etdiriləcək. 10 dekabr Zəfər Paradı müasir müstəqil Azərbaycan dövlətinin hərbi qüdrətinin, iqtisadi gücünün nümayişi ilə yanaşı, Ermənistanın biabırçı məğlubiyyətinin təqdimatı oldu. Ölkə Prezidenti İlham Əliyevin təşəbbüsü ilə Bakıda Hərbi Qənimətlər Parkının açılışı da bu istiqamətdə atılan addımların davamıdır. Xalqımızın Vətən müharibəsində göstərdiyi misilsiz qəhrəmanlığın və qazandığı tarixi zəfərin nümayiş etdirilməsi, şəhidlərimizin əziz xatirəsinin əbədiləşdirilməsi məqsədilə möhtərəm Prezidentimiz, Silahlı Qüvvələrin Müzəffər Ali Baş Komandanı İlham Əliyev Bakıda Vətən Müharibəsi Memorial Kompleksinin və Zəfər muzeyinin yaradılması haqqında Sərəncam imzaladı, Hərbi Qənimətlər Parkının salınması ilə bağlı təşəbbüs irəli sürdü. Çox qısa zamanda görülən genişmiqyaslı işlər nəticəsində açıq səma altında nadir park salınıb. İnformasiya mübarizəsinin davam etdiyi hazırkı dövrdə təbliğat işinin gücləndirilməsinə yönələn hər bir addım əhəmiyyəti ilə diqqət çəkir, ölkə ictimaiyyəti tərəfindən böyük dəstək qazanır. Möhtərəm Prezidentimizin qeyd etdiyi kimi, İkinci Qarabağ müharibəsi şanlı tariximizdir. Xalqımız bu müharibə ilə bağlı əbədi qürur hissi keçirəcək. Müzəffər xalq kimi özümüzü dünyada təsdiq etmişik.”\nMillət vəkili qeyd edib ki, xalqımız Böyük Qayıdışa hazırlaşır. “Biz bütün azad edilmiş torpaqları bərpa edəcəyik” söyləyən dövlətimizin başçısı İlham Əliyev bu çağırışı da edir ki, erməni vəhşiliyini heç vaxt unutmamalıyıq. Azərbaycan xalqı çox xeyirxah xalqdır. Bu, həm bizim üstünlüyümüzdür, eyni zamanda, qarşısında vəhşi olanda, xeyirxah olmaq olmaz.\n“Hərbi Qənimətlər Parkının hər bir ziyarətçisi Silahlı Qüvvələrimizin gücünü, iradəmizi görəcək. Təbliğat işinə böyük töhfə olacaq bu parkda təqdim edilən eksponatların vasitəsilə bir daha Zəfərimizin necə çətinliklə əldə edildiyi hər kəsə çatdırılacaq. İllərdir istehkamlar quran, havadarlarının dəstəyi ilə silahlanan Ermənistan silahlı qüvvələrini diz çökdürən Azərbaycan Ordusu qəhrəmanlığı, peşəkarlığı, Vətən sevgisi ilə bütün bu maneələri dəf etdi, işğala son qoydu, torpaqlarımız sahibinə qovuşdu”,- deyə Əliabbas Salahzadə bildirib.


Stadionun zirzəmisində yaşayanlar - Meydan.TV\nStadionun zirzəmisində yaşayanlar\nŞuşa sakini: ''İllərlə qalaq burada xəstələnək, çürüyək ki, bizi də saysınlar?''\n76 yaşlı Dilarə Məmmədquliyeva Şuşa şəhərindən olan məcburi köçkündür. 1992-ci ildə Şuşanın işğalından sonra qızı ilə birlikdə Bərdədə məskunlaşıb. Hazırda isə rayonda yerləşən futbol stadionundakı zirzəmidə yaşayır:\n“Şuşada hər şəraitimiz vardı. Kim istəyər öz ev-eşiyini tərk eləsin? Bir müddət kirayədə qaldıq, amma sonra pulumuz olmadı, kirayəni ödəyə bilmədik. Köçdük bura – stadiona. Buna yaşayış demək olarsa”.\nDilarə xanım həyat yoldaşını itirdiyini, əlil olduğuna görə isə işləyə bilmədiyini deyir: “Şuşadan gələndə ermənilər məni tutdu, əlimi toka verdi. Sağ əlim yandı. Oradan gələnə qədər çox zülm çəkdik. Əliləm, daha işləyə bilmirəm. Burada insan qalar? Görmüşük ki, stadion futbol oynamaq üçündür, amma biz burada yaşayırıq. Heç vaxt ağlıma gəlməzdi ki, belə yerdə yaşayaram”.\nMəcburi köçkünün sözlərinə görə, İcra Hakimiyyətindən yardım sözü verilsə də, hələ ki bir irəliləyiş yoxdur:\n“Getdim Bərdə Rayon İcra Hakimiyyətinə ki, yardım edin, çətin vəziyyətdəyəm. Çox getdim-gəldim. Sonradan dedilər ki, gəl qal burada (red: stadion ərazisində), ev tikəndə verərik, hələ evimiz yoxdur. Artıq neçə ildir ki, burada qalıram. O qədər ev tikildi, amma icra dediyi kimi ev vermədi. Bir dəfə də “Qaçqınkom”dan gəlmişdilər. Gəlib çəkdilər, o gedən getdilər”.\nDilarə xanım sosial vəziyyətindən şikayətlənir: “Pensiya alıram, bir də çörək pulu. Bu da olmasa, yəqin acından ölərdik. Hər yer də gördüyün kimi betondur. Tərtər çayı da yaxın keçir deyə qışda lap soyuyur bura. Dedik, qaz çəkin, dedilər ki, dövlət obyektidir, olmaz. Qaz yox, su yox. Odunla qızınmağa çalışıram. Suyu oradan-buradan daşayırıq”.\nMəcburi köçkünün üzləşdiyi problemlər bununla da bitmir:\n“Gecələr çölə çıxa bilmirik. Bura əvvəlki kimi futbol oynamaq üçün işlədilmir. Gecələr narkomanlar yığışır. Küçə itləri dolur gecələr bura. Gəl, bu yaşda çıx çölə, görüm, necə çıxırsan”.\nAilənin əsl çətinlikləri isə yağışlı havalarda başlayır: “Yağış yağanda evimizin hər tərəfi su olur. Yuxarıdan su damır. Evdə başı papaqlı da yoxdur ki, düzəldə. Bir mənəm, bir də qızım”.\nStadion ərazisində Dilarə xanım kimi təxminən 15 ailə yaşayır. O, deyir ki, bəzi ailələr müəmmalı şəkildə ərazidən köçürülüb:\n“Ailələrin bəzilərini gecə ilə köçürdülər. Heç nə başa düşmədik. Biz gedib, bizə də kömək edin dedikdə isə “siz sonradan gəlmisiz” deyirlər. Neynəyək, biz də illərlə qalaq burada xəstələnək, çürüyək ki, bizi də saysınlar? İcra bizi unudub”.\nZirzəmidə yaşayan məcburi köçkünlər\nAdını çəkilməsini istəməyən bir sakin isə deyir ki, “Bir ara söz çıxdı ki, kimsə buranı alıb, sökəcək. Burada nəsə eləmək istəyir. Başa düşmədik ki, buranı alıb neynəyirlər?”\nBərdə Şəhər İcra Hakimiyyətindən Meydan TV-yə bildiriblər ki, məcburi köçkünlərin köçürülməsi ilə onlar məşğul olmur. Qaçqın və Məcburi Köçkünlərlə İş üzrə Dövlət Komitəsindən isə deyirlər ki, köçkünlərin köçürülməsi mərhələli şəkildə həyata keçirilir və qeyri-yaşayış yerlərində yaşayan ailələr birinci növbədə evlə təmin olunacalar.\nКороткие линки: http://mtv.re/c5vfs6\nOğlu xəstə ata prezidentdən kömək istəyir\nHəkim deyir ki, Elmir doğulanda onda bu xəstəliyin simptomları olub. Və bu, ...\nAynur bacımı öldürdü, sonra evini satıb, pul verdi, canını məhkəmələrdən qurtardı.\nAğsu sakinlərinin zibillik problemi\nAxşamlar biz ağcaqanad əlindən həyət bir yana, heç evdə otura bilmirik\nSürücünün sözlərinə görə, bu ilin mayında kənd sakini Sümuzər Məmmədova, avqust ayında ...


Yaqubov Kamandar Mehdi oğlu 1967 - ci ildə Qərbi Azərbaycanın Spitak rayonunun Qursalı kəndində anadan olmuşdur.\n1983 –cü ildə Qursalı kənd orta məktəbinin 8-ci sinfini, 1985 –ci ildə Bakı şəhəri 5 saylı kimya-biologiya təmayüllü məktəbi bitirmişdir.\n1994-1996 ci illərdə Farmakologiya kafedrasının baş laborantı, 1994-2014 cü illərdə kafedranın assistenti, 2008-2011 - ci illərdə kafedranın tədris hissə müdiri vəzifələrində işləyib. 2014 - cü ildən hal-hazıradək kafedranın dosenti vəzifəsində işləyir.\n2011-2017 - ci illərdə II Müalicə- profilaktika fakultəsinin dekan müavini, 2012-ci ildən hal hazıradək Virtual Test Mərkəzinin nəzarət qrupnun rəhbəri vəzifəsində işləyir.\n08.11.2017 il tarixindən isə Əczaçılıq fakultəsinin dekanı vəzifəsinə təyin olunub.\n1 dərslik, 1 metodik vəsait, 32 məqalənin müəllifidir.


🥇 ▷ 3 ən orijinal hekayələri əldə etmək üçün tətbiq Instagram » ✅\n3 ən orijinal hekayələri əldə etmək üçün tətbiq Instagram\nDaxil ol Instagram Hər gün video və şəkillər yükləyirik və maraqlı və gözəl məzmun yaratmağa çalışırıq. Ancaq uğur qazanmaq və olmaq istəyirsinizsə daha orijinal və əyləncəli hekayələr, Çox faydalı və istifadəsi çox olan bir neçə proqram var ki, bu da bir neçə addımda və bir mütəxəssis olmadan təsir edici olmağa imkan verir.\nYaratmağa imkan verən proqram İfadə və fotolarla fərqli hekayələr.Kolajları eyni anda birdən çox şəkil ilə təşkil edin və ya ilhamverici mətn və sitatlar əlavə edin.\nCanva, tətbiqlərdən biridir son dövrlərin ən böyük uğuru və yalnız orijinal hekayələr yaratmağınıza imkan vermir Instagram Bu, hər cür şablonu olan bir redaktordur. Yorğan hazırlamaq üçün istifadə edə bilərsiniz Facebook, fərdi dəvətnamələr, təbriklər yaratmaq və ya hətta göndərmək üçün Twitter, Pinterest ya da öz yeminiz üçün Instagram. Bu pulsuzdur və çox sayda şablon, istifadə edə biləcəyiniz əvvəlcədən hazırlanmış mətn qutuları, arxa planlar, stikerlər və orijinal və uğurlu olmaq üçün hər cür element var. Instagram Tarix\nCanva hekayələr və dövri nəşrlər yaratmağa imkan verir, İnstagram sizə imkan verir şəkillərə mətn əlavə edin, hər cür şəkillər əlavə edin və ya ehtiyac duyduğunuzu yaradın. Ayrıca, premium versiyasından istifadə etsəniz, əsl dizayn mütəxəssisi kimi görünməyə imkan verən çox sayda şablon olacaq.\nYemək fotoşəkillərini yükləyənlərdən birisinizsə, Foodie tətbiqetməsində bu ağıllı xüsusiyyət var Bu mükəmməl fotoşəkil düzəltməyə kömək edəcəkdir. Dondurma üçün, suşi üçün, əsl sevgiliniz olduğunu və başqalarının qısqanc olduğunu hiss etməyiniz üçün. Bu proqram çox tamdır və belədir parametrləri düzəldəcək kamera tətbiqi və yeməklərinizi daha maraqlı bir şəkildə xidmət edəcək filtrlər. Nə olursa olsun, onu daha iştahaaçan edə bilərsiniz.\nStoryArt başqa bir tətbiqdir 1000-dən çox şablon mövcuddur onun üçün Instagram Hər növ mətnlər, şəkillər, stikerlər, kollajlar olan hekayələr. İstədiyiniz şablondan istifadə edə bilərsiniz və hər cür dizayn və rənglərlə tam şəkildə düzəldə bilərsiniz. Üçün möhtəşəm bir hekayə edə bilərsiniz Instagram sizə imkan verən bütün filtrlər, düzəliş vasitələri və ya imkanları ilə Çox fərqli şriftlərlə mətn əlavə edin. Bu Google Play-də bir milyondan çox yüklənmə ilə çox faydalı bir tətbiqdir və orijinal olmaq istəyirsinizsə ən yaxşı seçimlərdən biridir.


Belarusa işgüzar səfər çərçivəsində nümayəndə heyəti Minsk şəhərində keçirilən “Davamlı inkişaf naminə ekoloji təhsil: milli və beynəlxalq təcrübə” mövzusunda beynəlxalq elmi-praktik konfransda iştirak edib.\nKonfransın açılış mərasimində Firuzə Sultan-zadə “Azərbaycanda uşaq və gənclərin ekoloji təhsili sahəsində iş təcrübəsi” mövzusunda təqdimatla çıxış edib.\nSəfərin ikinci günü Azərbaycan nümayəndə heyəti ekoloji təhsil üzrə Respublika Forumuna qatılıb.\nSəfər çərçivəsində Firuzə Sultan-zadə Belarusun idman və turizm naziri A.İ.Şamko, təhsil nazirinin müavini V.V.Yakjik, sosial-tərbiyə və ideoloji işlər idarəsinin rəisi M.A.Sorotnik ilə görüşüb. Görüşlərdə uşaq və gənclərin ekoloji təhsili və turizm sahəsində birgə əməkdaşlıq əlaqələri müzakirə edilib.\nMinsk şəhərində yerləşən Ekoloji gimnaziyanın müəllim və şagirdləri ilə görüş zamanı ekoloji maarifləndirmə tədbirləri geniş müzakirə olunub. “Dudutki” qədim xalq sənətkarlığı və texnologiyalar muzey kompleksinə və “Nanosı” aqro-turizm kompleksinə səyahət zamanı milli-etnoqrafik dəyərlər barədə geniş məlumat verilib. Sonra Azərbaycan nümayəndə heyəti üçün Mirski və Nesvişskaya qəsrlərinə səyahət təşkil olunub.\nMuzey direktorlarının iştirakı ilə seminarda da maraqlı müzakirələr aparılıb və muzey pedaqogikası məsələlərindən bəhs olunub. Sonra Azərbaycan nümayəndə heyəti ”Zubryonok” Milli Uşaq Təhsil-Sağlamlıq Kompleksinin işi ilə yaxından taniş olub.


Nur-az.com - QAT-dan telekanallara “dəyənəklə qayda-qanun yaratmaq” hədəsi\nQAT-dan telekanallara “dəyənəklə qayda-qanun yaratmaq” hədəsi\n“...əlimizə dəyənək götürüb, bu yaramazların dərsini vermək, bu cür yolla qayda-qanun yaratmaq məcburiyyətində qalaq”\n“Milli Televiziya və Radio Şurasının (MTRS) sədri Nuşirəvan Məhərrəmovun özəl telekanallarla bağlı bildirdiyi iradlar, televiziya və radio məkanlarımızda vəziyyətin doğrudan da, həddindən artıq ağır olduğunu bir daha göstərir. Cəmiyyətdə televiziya və radiolardakı verlişlərin səviyyəsi ilə bağlı ciddi narazılıq, hətta qəzəb hissi mövcuddur”.\nQarabağ Azadlıq Təşkilatının (QAT) 9 yanvar tarixli bəyanatında belə deyilir. Təşkilatın yaydığı sənəddə bildirilir ki, verilişlər bayağı, zərərli və primitivdir: “Televizyaların və radioların əksəriyyəti əxlaqsızlığı, eybəcərliyi, yad dəyərləri təbliğ etməklə məşğuldur. Televiziyalara və radiolara heç bir nəzarət hiss olunmur, nə istəyirlər, onu da edirlər. Biz hesab edirik ki, bu vəziyyətin yaranmasında Milli Televiziya və Radio Şurasının da günahı var. Şura ya proseslərə nəzarət etməli, ya da gücsüzlüyünü etiraf etməlidir. Vəziyyət nə yerə çaıtb ki, hər hansı telekanala Şuranın xırda bir iradı həmin telekanalın ən kəskin əks-hücumu ilə nəticələnir. Bunun günahı isə həmin telekanalın arxasında duran dövlət məmurudur. Deməli, efirimizin bu vəziyyətə salınmasının məsuliyyəti dövlət məmurlarımızın üzərinə düşür”.\nQAT-ın bəyanatında daha sonra vurğulanır: “Biz Qarabağ Azadlıq Təşkilatı olaraq, hesab edirik ki, torpaqları işğal altında olan bir ölkədə tele-radio məkanın bu vəziyyətə salınması ən ağır cinayətə bərabərdir və çox ağır nəticələri ola bilər. Dünyanın bütün ölkələrində tele-radio verlişlərində müəyyən proporsiya gözlənilir, hər dövlətin milli maraqları üstün tutulur. Bizdə bu proporsiyalar kobud şəkildə pozulur.\nMəsələn, torpağı işğal altında olan bir ölkədə Qarabağ, vətənpərvərlik məsələləri yox dərəcəsindədir. Bu vəziyyət dövlət səviyyəsində ciddi müzakirə olunmalı, ciddi tədbirlər görülməlidir. İctimai, siyasi qurumlar, tanınmış ictimaiyyət nümayəndələri, mətbuatın özü bu məsələyə biganə qalmamalı, səsini qaldırmalıdır. Mətbuat azadlığı cinayət üçün azadlıq demək deyildir. Xalqın mənəviyyatını korlamaq, əxlaqsızlığı təbliğ etmək, yad və zərərli dəyərləri cəmiyyətə yeritmək ən ağır cinayətdir”.\nBəyanatda deyilir ki, bu cinayətləri törədənlər cavab verməlidir: “Kimisə hansısa televiziyaya və ya radioya rəhbər təyin ediblərsə, yaxud özünə özəl teleradio yaradıbsa, bu, o demək deyil ki, başına qohum-əqrabasını, dost-tanışını yığıb, ağlına gələni edə bilər. Hər kəs cəmiyyət, dövlət qarşısında öz məsuliyyətini dərk etməlidir. Müvafiq rəsmi qurumlar da, teleradio rəhbərləri də təcili tədbirlər görməlidirlər. Elə etməsinlər ki, əlimizə dəyənək götürüb, bu yaramazların dərsini vermək, bu cür yolla qayda-qanun yaratmaq məcburiyyətində qalaq”.\nHələlik MTRŞ-dan, həmçinin radio və telekanallardan bəyanata hər hansı reaksiya verilməyib./musavat/


Asif Nərimanlı: Paşinyan Brüsselə yeni “əsasla” gedir, Əliyev son şans verir - KAFKASSAM - Kafkasya Stratejik Araştırmalar Merkezi\n– Görüşün zərurəti nədir?\n– Paşinyan hansı gündəliklə masaya əyləşəcək?\n– Mümkün nəticələr nə ola bilər?\n– delimitasiyası “güzgü prinsipi” və SSRİ dağılanda mövcud olan xətlərlə aparılsın;\n– “status”u arxa plana keçirsə də, “təhlükəsizlik və təminat” üzərindən Qarabağdakı ermənilərin “müqəddəratını təyin etmə” imkanı qazansın;\n6 aprel – 22 may görüşləri arasında baş verənlər fonunda Paşinyanın masaya iki mümkün istəklə əyləşə bilər:


AZPROMO "Xarici investisiyaların cəlb olunması üçün sənaye zonalarının yaradılması" mövzusunda dəyirmi masa keçirəcək\nAZPROMO "Xarici investisiyaların cəlb olunması üçün sənaye zonalarının yaradılması" mövzusunda dəyirmi masa keçirəcək\nBiznes və iqtisadiyyat xəbərləri 17 Oktyabr 2006 15:58 (UTC+04:00)\nAvropa Birliyinin TACIS proqramı ilə əməkdaşlıqda Azərbaycanda İxracın və İnvestisiyaların Təşviqi Fondu (AZPROMO) tərəfindən təşkil olunmuş "Xarici investisiyaların cəlb olunması üçün sənaye zonalarının yaradılması" mövzusunda "dəyirmi masa" noyabrın 20-də keçiriləcək. Trend AZPROMO-nun məlumatına istinadən xəbər verir ki, bununla yanaşı noyabrın 26-da Azərbaycanın investisiya qanunvericiliyinə dair müzakirələr planlaşdırılır. Dəyirmi masalar İqtisadi İnkişaf Nazirliyinin dəstəyi ilə, TACIS-in AZPROMO-ya dəstək layihəsi çərçivəsində həyata keçiriləcək.\nMüzakirələrdə iş adamlarının, rəsmi şəxslərin və Avropa ekspertlərinin iştirakı gözlənilir. Müzakirələrin nəticəsində AZPROMO-nun hökümətin investisiya siyasətinin dəstəklənməsinə yönəlmiş fəaliyyətinə dair tövsiyyələr hazırlanacaq.\n"Hesab edirəm ki, müzakirələr ölkəyə investisiya axınının daha da genişlənməsi üçün öz töhvəsini verə bilər", - deyə AZPROMO Müşahidəçilər Şurasının sədri, millət vəkili Çingiz Əsədullayev bildirib.\n"Tədbirlərin məqsədi Avropa ekspertlərilə təcrübə mübadiləsi, investisiya mühitinə dair yerli biznes-icmanın fikirlərini öyrənməkdən ibarətdir", - deyə AZPROMO-nun prezidenti cənab Emil Məcidov bildirib. AZPROMO-nun prezidenti Fondun AB TACIS proqramı ilə əməkdaşlığını müsbət qiymətləndirib.\n"Bu müzakirələr sonuncu deyil - Fonda dəstək layihəsi çərçivəsində həmçinin ixracın inkişafı, azad iqtisadi zonaların yaradılması mövzularında "dəyirmi masaların", konfransın keçirilməsi nəzərdə tutulur", - deyə AB TACIS layihəsinin icrası üzrə qrupun rəhbəri cənab Jan-Klod Ravo (Jean-Claude Raveau) bildirib. O qeyd edib ki, 2 avqust 2005-ci il tarixindən icrasına başlanmış layihə çərçivəsində artıq bir sıra tədbirlər uğurla həyata keçirilib. "Tədbirlər sırasına Bakıda və bölgələrdə iş adamları üçün təşkil olunmuş treninqləri, çoxsaylı dəyirmi masaları, konfransları və AZPROMO-ya dəstəyin başqa formalarını aid etmək olar", - deyə cənab Ravo bildirib.


“Windows 7” hakerlərin “sevimli”sinə çevrilməkdədir\n“Microsoft” şirkəti öz “Windows” əməliyyat sistemləri (ƏS) əsasında işləyən kompüterlərin ziyanverici koda yoluxma səviyyəsini qiymətləndirib.\n“ICTnews.az” elektron xəbər xidməti “dailycomm.ru” saytına istinadən bildirir ki, “Windows 7” platformasının 2012-ci ilin ikinci yarısında virusa yoluxma dərəcəsi ötən illə müqayisədə 182 faiz artıb, lakin “Windows 7” ilə müqayisədə “Windows XP” istifadəçilərinin haker hücumuna məruz qalmaq riski 2-3 dəfə çoxdur.\nTədqiqat məlumatlarına əsasən, 2012-ci ilin ikinci rübünə əsasən, “Windows XP SP3” ƏS-nin virusa yoluxma səviyyəsi hər 1000 kompüterə 9,5-ə bərabərdir. Müqayisə üçün qeyd edək ki, bu göstərici “Windows 7 RTM x86”-da 5,3-ə, “Windows 7 SP1 x64”-də 3,1-ə bərabər olub.\nEkspertlər qeyd ediblər ki, hakerlərin “Windows 7” ƏS ilə işləyən kompüterlərə tez-tez hücum etməyi tamamilə başadüşüləndir. "Windows 7” həm istehlakçı, həm də korporativ müştərilərin qəbul etdiyi birinci platform olub. Sözsüz ki, buna müəyyən vaxt lazım oldu.\nBazardakı vəziyyəti nəzərə alaraq, cəsarətlə söyləmək olar ki, hakerlər bu ƏS-nə hücumlarına davam edəcəklər" – “nCircle Security” şirkətində əməliyyatların təhlükəsizlik məsələləri üzrə direktoru Endryu Storms bildirib.“Windows 7” ƏS hazırda ən populyar sistemdir. Onun bazar payı 42.76 faiz təşkil edir.


Deputat Rusiyanı tənqid etdi - "Söhbət hansı “Dağlıq Qarabağ”dan gedir?" - Azinforum.az İnformasiya Portalı\nAna səhifə / Siyasət / Deputat Rusiyanı tənqid etdi – “Söhbət hansı “Dağlıq Qarabağ”dan gedir?”\nDeputat Rusiyanı tənqid etdi – “Söhbət hansı “Dağlıq Qarabağ”dan gedir?”\n“Ukraynadakı “özəl əməliyyat”larında 4 general və minlərlə əsgər itirən Rusiyanın Müdafiə və Xarici İşlər Nazirliyindəkilər görünür reallıq hissini də itiriblər. Əks təqdirdə onlar Azərbaycan ordusuna bizim öz torpağımızda necə davranmaq lazım gəldiyini diqtə etməyə qalxmazdılar”.\nBunu deputat Sahib Alıyev bildirib.\n“Moskvadakılar “Dağlıq Qarabağın hərbi birləşmələri”nə zərbə endirilməsindən narazılıqlarını bildirirlər ki, soruşmaq ayıb olmasın, söhbət hansı “Dağlıq Qarabağ”dan gedir? Azərbaycanda artıq belə bir inzibati ərazi vahidi yoxdur və olmayacaq. Oradakı hərbi birləşmələrə gəldikdə, Rusiyaya Qarabağın haylar yaşayan hissəsinə “sülhməramlı” yeritməyə bir şərtlə izn verilmişdi ki, onlar ləğv edilsin. Eyni zamanda üçtərəfli bəyanatda Ermənistan ordusunun tör-töküntülərinin də Qarabağdan tam çıxarılmaları əksini tapıb ki, bu da unudulub. Ona görə də Azərbaycan tərəfinə sözü gedən sənədi xatırladanlar, yaxşı olardı ki, öncə orada Rusiya hərbi kontingentinin üzərlərinə götürdükləri öhdəliyə niyə əməl etməmələrinə aydınlıq gətirsinlər” – Deputat qeyd edib.\nÖncəki Makron: “Fransa, Türkiyə və Yunanıstan Ukraynada birgə humanitar əməliyyat keçirəcək”\nNövbəti Şahmar İbadov məhkəməyə verildi


Yasamal rayonunda Ümummilli liderin xatirəsi böyük ehtiramla yad edilir. - Xəbərlər - Kataliz və Qeyri-üzvi Kimya İnstitutu\nYasamal rayonunda Ümummilli liderin xatirəsi böyük ehtiramla yad edilir.\nMay 06, 2022 | 11:00 / Konfranslar, iclaslar\nOxunub 1490 dəfə\nYasamal rayonunda Ümummilli liderin xatirəsi böyük ehtiramla yad edilib.\nYasamal Rayon İH-nın və Yeni Azərbaycan Partiyasının Yasamal rayon təşkilatının birgə təşkilatçılığı ilə Ümummilli lider Heydər Əliyevin anadan olmasının 99 illiyinə həsr olunan təntənəli tədbirdə Kataliz və Qeyri-üzvi Kimya İnstitutunun Yeni Azərbaycan Partiyasının üzvləri də iştirak etmişlər. Tədbir iştirakçıları əvvəlcə YAP rayon təşkilatının qərargahındakı Ulu öndər Heydər Əliyevin büstü önünə gül dəstələri qoyaraq xalqımızın Ümummilli liderinin əziz xatirəsini böyük ehtiramla yad etdilər.\nTədbirdə çıxış edən YAP rayon təşkilatının sədri Bəxtiyar Nəbiyev, YAP İdarə Heyətinin üzvü Elmar Qasımov, YAP Veteranlar Şurasının üzvü Şahlar Əsgərov və digər natiqlər Ulu Öndər Heydər Əliyevin Azərbaycan xalıq qarşısında böyük və əvəzsiz xidmətlərinə nəzər saldılar. Qeyd olundu ki, Azərbaycanın gələcəkdə dövlət müstəqilliyinin elan edilməsi, suveren bir ölkə kimi qarşılaşaca biləcəyi problemlərin həllinə nail olması üçün real əsaslar hələ Ulu öndərin sovet hakimiyyəti illərində respublikamıza rəhbərlik etdiyi dövrdə formalaşdırılıb.\nTədbirdə nitq söyləyən Yasamal Rayon İcra Hakimiyyətinin başçısı Elşad Həsənov Azərbaycan xalqının Ümummilli lideri Heydər Əliyevin Azərbaycanın ən mürəkkəb dövründə dövlətə rəhbərlik məsuliyyətini üzərinə götürərək xilaskarlıq missiyasını böyük şərəflə yerinə yetirdiyini bildirdi. Ulu Öndərin “Müstəqilliyin əldə olunması nə qədər çətindirsə, onun saxlanılması, əbədi olması ondan da çətindir” kəlamı xatırladıldı. 20-ci əsrin sonununda Azərbaycan müstəqilliyini ikinci dəfə qazandı, lakin onun qorunması üçün ölkə böyük sınaqlardan keçdi: 90-cı illərin erməni təcavüzü, bəzi böyük dövlətlərin bizə qarşı oyunları, iqtisadi böhran və s. Müstəqilliyi qorumaq çox çətin oldu, amma Heydər Əliyevin rəhbərliyi ilə biz bunun öhdəsindən gəldik.\nElşad Həsənov Ulu Öndərin “İqtisadiyyatı güclü olan dövlət, hər şeyə qadirdir” kəlamını da xatırlatdı. 90-cı illərdə məhz Heydər Əliyevin hakimiyyəti dövründə müasir Azərbaycan iqtisadiyyatının əsasları qoyulmuşdur : azad bazar iqtisadiyyatı, xarici sərmayələrin ölkəyə cəlb edilməsi, sahibkarlığın dəstəklənməsi, neft sazişinin imzalanması.Məhz iqtisadi güc bizə qüdrətli ordu yaratmağa imkan verdi. İqtisadi gücümüz bizim Vətən müharibəsindən qalib çıxmağımızı təmin edən səbəblərdən bir oldu.\nTədbirdə Ulu öndərin həyat və fəaliyyətindən bəhs edən film nümayiş olundu.


Bu bizim boyuk siyasi ugurumuzdur – İlham Eliyev - Olkem.az Xeber\nBu bizim boyuk siyasi ugurumuzdur – İlham Eliyev\nGönderen: Olkem.az\t 07/10/2016 07/10/2016 Bu bizim boyuk siyasi ugurumuzdur – İlham Eliyev için bir yorum bırakın\n17:53 – xeber – Azərbaycan ictimaiyyəti yaxşı bilir ki, bir il ərzində Azərbaycan Avropa Parlamenti ilə bütün əlaqələri kəsib, Avronest qurumundan çıxıb.\nÖlkəm.az axar.az-a istinadən xəbər verir ki, bu sözləri Prezident İlham Əliyev Nazirlər Kabinetinin 2016-cı ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunmuş iclasda deyib.\nİlham Əliyev qeyd edib ki, bu il Azərbaycanın beynəlxalq mövqeyi xeyli güclənib:\n“Bir çox beynəlxalq təşkilatlarda Azərbaycana bir daha dəstək nümayiş etdirilib. Bu təşkilatlar arasında iki təşkilatı xüsusilə qeyd etmək istərdim. Biri İslam Əməkdaşlıq Təşkilatıdır ki, builki Zirvə görüşündə Dağlıq Qarabağ münaqişəsi ilə bağlı kontakt qrupu yaratmışdır. Kontakt qrupu artıq öz işinə başlayır. Zirvə görüşündə Azərbaycanın ərazi bütövlüyünə bir daha dəstək ifadə olundu. Bu yaxınlarda Qoşulmama Hərəkatının – BMT-dən sonra ən çox üzvü olan bu təşkilatın Zirvə görüşündə də növbəti dəfə Ermənistan-Azərbaycan, Dağlıq Qarabağ münaqişəsinin Azərbaycanın suverenliyi, ərazi bütövlüyü çərçivəsində həll edilməsi haqqında qərar qəbul edildi. Bu, bizim böyük diplomatik və siyasi uğurumuzdur.\nBiz digər təşkilatlarda da bu gözəl meyilləri görürük. Avropa Parlamenti. Bu yaxınlarda Avropa Parlamenti tərəfindən səslənən rəsmi bəyanat Ermənistan-Azərbaycan, Dağlıq Qarabağ münaqişəsi ilə bağlı çox ədalətli mövqe nümayiş etdirdi. Azərbaycan ictimaiyyəti yaxşı bilir ki, bir il ərzində Azərbaycan Avropa Parlamenti ilə bütün əlaqələri kəsib, Avronest qurumundan çıxıb. Bunun da səbəbi var, ictimaiyyət bunu bilir. Sadəcə olaraq, demək istəyirəm ki, bu, bizim günahımızdan olmayıb. Biz günahkar deyilik. Bizə qarşı ədalətsizlik nümayiş etdirildi. Biz təhqir olunduq. Bizə qarşı diplomatiyada qəbuledilməz sözlər işlədildi. Təbii olaraq, biz də öz sözümüzü dedik. Azərbaycan Milli Məclisi də çox əsaslı, arqumentli, kəskin, yəni, Avropa Parlamentinin o qətnaməsinə uyğun, elə o səviyyədə cavabını verdi. Bir il münasibətlərimiz dondurulmuşdu. Yəni, bunu Azərbaycan xalqı heç hiss etməyib. Mən də o vaxt demişdim, münasibətlər olsa yaxşıdır, olmasa da hər halda bunun bizim işimizə heç bir təsiri yoxdur. Nəticədə nə oldu? Münasibətləri bərpa etmək üçün özləri gəldilər. Gördülər ki, təhqir, təzyiq yolu ilə keçmir. Halbuki bunu çoxdan bilməli idilər ki, keçmir və keçməyəcək. Gəldilər ki, münasibətləri bərpa etsinlər. Bizim də bəzi təkliflərimiz olubdur. O təkliflər müsbət qəbul edildi və bu təkliflərin nəticəsində birgə bəyanat da səsləndi. O bəyanatda ifadə olundu ki, Avropa Parlamenti belə hərəkətlərə yol verdiyinə görə təəssüf edir. Orada göstərilir ki, gələcəkdə bu cür hərəkətlərin təkrar olunmaması üçün işlər aparılacaq. Biz də konstruktiv mövqe nümayiş etdirərək qərar qəbul etdik ki, artıq bu, bizi qane edir və münasibətlər indi bərpa olunur.\nBu il iyirmidən çox dövlət, hökumət başçısı Azərbaycanda rəsmi və işgüzar səfərlərdə olub. Mən 14 xarici səfər etmişəm. Hələ ilin sonuna qədər həm Azərbaycana dövlət, hökumət başçıları gələcək, həm də mənim səfərlərim nəzərdə tutulur. Yəni, çox fəal xarici siyasət aparmışıq və bu siyasət Azərbaycanı bu gün dünyada nümunəvi ölkə kimi göstərir”.\nAyanin yeni masini (FOTO)\nKreml Kubada rus bazasi planina aydinliq getirdi


`İnanmazdım ki, Bakıya bu qədər bağlıyam` - İsfar Sarabski\n`İnanmazdım ki, Bakıya bu qədər bağlıyam` - İsfar Sarabski ilə MÜSAHİBƏ\n15:53 19 Yanvar 2017 Oxunub : 7024\nElə musiqilər var ki, gərək onu ürəyinlə dinləyəsən. Məhz o zaman musiqiçinin notlarla ən müqəddəs şeylər haqqında necə pıçıldaşdığını duyarsan.\nAzVision.az-ın növbəti həmsöhbəti, əməkdar artist, cazmen və pianoçu İsfar Sarabski də musiqini qəlbən duyan, onu ürəyi ilə dinləməyi bacaran musiqiçilərdəndir.\nQeyd edək ki, o, Azərbaycan səhnəsinin əfsanəvi Məcnunu - Hüseynqulu Sarabskinin nəticəsidir.\n-İsfar, necəsiniz? Deyəsən, ötən il sizin üçün çox işgüzar olub. Bir az yorğun görünürsünüz.\n- Təşəkkür edirəm. Bu, həyata keçirdiyimiz layihələr, konsertlərlə bağlıdır. Baxmayaraq ki, fiziki cəhətdən bir az çətin olur, ancaq belə konsertlərin, layihələrin olması çox sevindiricidir. Hər şeyin yaxşı olması üçün daima böyük ümidlərlə cəhd edirik, irəliyə addımlar atırıq.\n-Müsahibəyə asanlıqla razılaşmadınız. Məndə belə bir fikir yarandı ki, ciddi insan olmaqla yanaşı, bir az da sərtsiniz. Bu xarakterinizdən irəli gəlir, yoxsa gündəlik iş qrafikiniz,işlərin çoxluğu belə sərtliyi tələb edir.\n- Bəlkə də işlərin çoxluğundandır ki, kənardan insanlarda sərt adam siması yaradıram. Onlara elə gələ bilər ki, mən insanlarla ünsiyyət qurmağı xoşlamıram, çox ciddi, özünə məxsus qaydaları olan insanam. Xeyr, əslində belə deyil və bunun xarakterimlə bağlılığı yoxdur. Mən də hamı kimi ünsiyyət qururam, maraqlanıram, hansısa maraqlı mövzularda insanlarla söhbət etməyi sevirəm.\n-İş qrafiki demişkən, adətən, musiqiçilər gecələr işləyib, gündüzlər dincəlirlər. Sizin iş qrafikiniz necədir?\n-Məndə fərqli olur, zamana görə dəyişir. Əgər qarşıda konsert hazırlıqları yoxdursa, bir-iki gün dincəlirəm, dostlarla futbol oynayıram, filmə baxmağa gedirəm, musiqi dinləyirəm. Konsertlər olanda qrafik bir qədər dəyişir, səs yazısı, 2-3 həftə yaradıcı səfərlər, öz üzərində çalışmalar və s. olur.\nBunları həyata keçirmək fiziki cəhətdən çətindir. 3 gün ardıcıl fərqli şəhərlərdə konsert vermək asan deyil. Məsələn, mənim üçün ilk vaxtlar çətin idi. Əvvəlcə buna öyrəşmək lazımdır. Ağır qrafik əhval- ruhiyyəyə təsir göstərir. Ümumən götürdükdə isə saydıqlarımın hamısını etmək mümkündür. Ən əsası gərək sənin yaxşı yuxun və qidalanman olsun. Gün ərzində heç olmasa bir saat hər şeydən uzaqlaşıb, sonra yenidən iş başına qayıdasan.\n-Məsələn, yorulanda hər şeyi buraxıb dostlarla kinoya və ya futbola gedirsinizmi?\n- Əlbəttə, bunlarsız mümkün deyil. Başqa işlərlə məşğul olmaq, arada hər şeyi unutmaq lazımdır. Sərbəst olmaq, nədənsə zövq almaq, dostlarla ünsiyyət qurmaq, kinoya baxmaq, fərqli mövzulara maraq göstərmək mütləqdir. Bütün bunlardan sonra məşğuliyyətinə, işinə qayıdanda səndə artıq enerji, yeni qüvvə olur.\n-Hansı futbol klubuna fanatlıq edirsiniz?\n-Ölkələr arasında yığmamıza fanatlıq edirəm. Bu öz növbəsində. Dünyadan isə uşaqlıqdan fanatlıq etdiyim komanda “Milan”dır. Özüm də futbol oynayanda bu komandanın formasını geyinirəm. Ancaq deməzdim ki, həddi keçəcək dərəcədə fanatlıq edirəm və ya komandama görə kiminləsə mübahisə edirəm. Sadəcə olaraq hər həftə bu klub haqda xəbərlər oxuyuram və oyunlarını izləyirəm.\n-Bəs, siz futbol oynayanda hansı mövqedə çıxış edirsiniz?\n- Uşaqlıqda qapıçı olmuşam. Onda özündən yaşca böyük oğlanlarla futbol oyanamaq istəyərdinsə, qapıda durmalı idin. Böyüdükdən sonra sevimli mövqeyim mərkəzə meyilli hücumçu oldu. Mini futbolda isə öndə oynayıram. Futbolda çox zədələr almışam. Hətta bir dəfə ayağımı sındırmışdım. Ancaq konsertə qədər müalicəni başa vurub, gipsi çıxartdıra bildim.\n- İnsanların ilham mənbəyi onların əldə etdiyi informasiyalar əsasında yaranır. Maraqlıdır, İsfarın ilham mənbəyi məhz nələr ola bilər?\n-Hər şey. Ətrafda nə görürüksə, o mənim ilham mənbəyim ola bilər. Məsələn, elə bugünkü müsahibədən sonra oturub nəsə yaza bilərəm. Mən çalışıram ki, hər anı hiss edim, hər dəqiqəni yaşayım. İlham təbiətdən, insanlardan ,yürüşdən, səfərdən, nəfəs aldığımız havadan belə gələ bilər. Hər biri özü özlüyündə musiqinin bələdçisi olur.\n- Sizin tanınmış opera müğənnisi, aktyor, rejissor Hüseynqulu Sarabskinin nəticəsi olduğunuzu bilirik. Ailənizdə sizdən başqa musiqiçi varmı?\n-Ailəmiz musiqiçilərdən ibarətdir. Anam, atam, dayım, xalam, xalamqızı musiqiçidirlər. Mən 3 yaşımdan başlayaraq vallara qulaq asmışam. Özümü balaca “dj” hesab edirdim. Atam caz, italyan, fransız mahnılarından ibarət vallar alırdı. Ən böyük şansım onda olub ki, çox kiçik yaşlarımdan belə gözəl mahnıların mövcudluğundan xəbər tutmuşam. Daima məni operaya, rok və ya repdən ibarət konsertlərə aparıblar. Bir sözlə, həmişə musiqi ilə bağlı olan hər şey haqqında xəbərdar olmuşam. Bəlkə də, bunlar olmasaydı, bu gün belə olmazdı.\n-Sarabski təxəllüsünün yaranması haqqında müxtəlif versiyalar var. Bu haqda siz nə deyə bilərsiniz?\n-Ulu babamın əsil soyadı Rzayev olub. Sarabskini özünə təxəllüs götürüb. Müxtəlif versiyalar var. Mən bildiyimə görə, Ərdəbil, Təbriz yaxınlığında Sarab adlanan bir yer olub. Babam təxəllüsünü bu ərazinin adından götürüb.\n-İnternetdə yayılan məlumatlarda qeyd edilir ki, babanız 12 yaşı olarkən ilk dəfə teatr tamaşasına baxıb. Bu həvəskarların ifasında "Xan Sarabi" adı ilə qoyulmuş Mirzə Fətəli Axundovun "Sərgüzəşti-Vəziri-Xani-Lənkəran" komediyası olub. Babanız tamaşadan çox təsirlənib və özünə səhnə təxəllüsü olaraq Sarabskini götürüb.\n-Belə versiya də var. Qeyd etdiyim kimi, versiyalar çoxdur. Ona görə də tam dəqiqliklə demək olmur.\n-Ailənizdə Hüseynqulu Sarabski haqqında nə danışıblar, onunla bağlı hansı xatirələri bölüşüblər?\n- Mənə danışblar ki, o, səliqəli, qəşəng geyinməyi çox sevirmiş. Mən hətta onun bir neçə əşyasını, şlyapa və əsasını görmüşəm. Ailəsi ilə birgə çəkilən fotoları da yadigar qalıb.\nBildiyiniz kimi o, Üzeyir Hacıbəyovla dostluq etdib və onun kimi bir sıra ziyalılar Bakıda işləyib Uzeyir Hacıbəyovun Peterburqda musiqi təhsilin almasına dəstək olublar. Bu mənim üçün vacib və çox gözəl faktlardan biridir ki, ulu babam tanınmış sənətkar, peşəkar opera aktyoru olmasından əlavə, Azərbayacan musiqi mədəniyyətinin inkişafına xidmət göstərənlərdən biri olub. Həmin dövrlər bildiyiniz kimi çox çətin olub. Teatr, səhnə anlayışı o qədər də qəbul olunmurdu.Buna baxmayaraq onlar öz sənətlərindən çəkinməyiblər. Azərbayacan musiqisi üçün mübarizə aparıblar.\n-İşinizlə bağlı tez-tez dünyanın bir çox ölkələrinə səfər etməli olursunuz. Maraqlıdır, Bakıya bağlı adamsınız, yoxsa sizin üçün uğurun gəldiyi yer daha önəmlidir?\n-Mən özüm də inanmazdım ki, Bakıya bu qədər bağlıyam. Əvəllər məndə belə bir hiss var idi ki, hansısa başqa ölkədə yaşaya bilərəm. Ancaq gördüm ki, belə deyil. Səyahət etməyi, gəzməyi, başqa ölkələrdə yaşamağı sevirəm. Bunlar mənə yeni hislər, emossiyalar, tanışlıqlar verir. Ancaq bir şərtlə ki, uzun müddət sürməsin. Mənim üçün yaxınlarım, dostlarım, ətrafım çox vacibdir. Onlarsız yaşamaq çətindir. Buna görə də harasa gedəndə həmişə geri qayıtmaq biletimlə də maraqlanıram.\n-Anladığım qədəri ilə hər bir işdə, xüsusən də, musiqidə gördüyünüz işin ideal olmasına çalışırsınız. İdeala çatmaq həmişə mümkündürmü? Bəs, yükü ağır deyil?\n- Birinci növbədə onu deyim ki, məsələ ideal olmaqda deyil. Vacib olan odur ki, sən etdiyin işə hörmət etməlisən. Özün özünə ideal olmalısan. Çox şey istəkdən asılıdır. İstək olanda imkanları, bacarığı və gücü birləşdirib həyatda çox şey edə bilərsən. Ən əsası isə insanın kompleksi olmamalıdır. Özünə inam mütləqdir. Çalışıram ki, qarşıma qoyduğum məqsədə çatım, yeni uğurlar əldə edim. Bu, mənim prinsiplərimdən biridir. Bir sözlə, məqəsəd heç vaxt bitmir.\n-Bildiyimə görə tək caz, klassik musiqlər deyil, elketron musiqiyə də marağınız var..\n-Bu maraq məndə birdən-birə yaranmadı. Əvvəlcə elektron musiqiyə qulaq asmağa, onu sevməyə başladım. Mənə janr, ritmlər maraqlı gəldi. Və düşündüm ki, cəhd edim. Aparaturalar aldım, “Youtube”dən bununla bağlı məşqlərə baxdım. Düzünü desəm, bu mənim üçün çox çətin oldu. İki ilə yaxın çalışdım və alındı.\nQeyd edim ki, Diana Hacıyeva ilə birlikdə çalışmışam,“İ break again” -i hazırlamışıq. Təbii ki, başqa işlərimiz də var. Onları da zamanla təqdim edəcəyəm.\n- Ötən il ud ifaçısı, bəstəkar, dünya şöhrətli Dafer Yusiflə dünya turlarına çıxmışdınız. Maraqlı konsertləriniz, işbirliyiniz oldu. Bundan sonra da davam edəcəkmi?\n- Bu çöx gözəl anlar idi. Biz birlikdə ifa edirdik, ünsiyyət qururduq. O, sanki mənim böyük qaradaşım idi. Həmişə mənə kömək edirdi, məsləhətlər verirdi. Onunla işləmək mənim üçün çox böyük təcrübə idi. Biz onunla yaxınlarda danışmışıq. Növbəti turlar, işbirliyimiz olacaq.\n-Müxtəlif ölkələrdə konsertlər verirsiniz. Səfərlərinizdən hansı daha yadda qalan olub?\n-Məsələn, bu yaxınlarda Omanda konsertdə olduq. Müsəlman ölkəsi olduğuna görə tamaşaçılar zalda başı bağlı, qapalı geyimdə əyləşmişdilər və ifa zamanı hətta yerlərində rəqs etdilər. Bu mənim üçün bir az qeyri- adi idi.\n-Olduğunuz ölkələrin musiqisindən başqa, daha nələri ilə maraqlanırsınız, hansı məkanlarında olmağı sevirsiniz?\n-Mən adətən dostların və getdiyim yerlərin yaradıcı insanlarının məsləhətlərindən yararlanıram. Bu hansısa muzey, caz və ya elektron klub, tarixi yer ola bilər. Musiqi mağazaları mənim ən zəif yerimdir. Geyim mağazalarını gəzməyi, alış- veriş etməyi isə o qədər də sevmirəm. Mən yaxınlarmdan, dostlarımdan hansısa əşyanı almağı xahiş edirəm. Onlar mənim zövqümü bilirlər.\n-Elnur Hüseynovla birgə “Sarı gəlin”kompazisiyasını hazırlamışdınız. Onunla əlaqələriniz davam edirmi?\n-Elnur Hüseynovla yaxın əlaqələrimiz var. Tez-tez danışırıq. Hazırda Elnur Türkiyədə yaşayır. İşləri çox yaxşı gedir. Elnur eyni zamanda mənim üçün yaxşı dostdur. Biz yeni mahnılar üzərində işləyirik, tezliklə təqdim olunacaq. Ondan əlavə Şəhriyar İmanovla , Diana Hacıyeva ilə, Natiq Şirinovla birlikdə işləmişik.\n-Rəqs etməyi necə ,sevirsinizmi?\n-Mən rəqs etməyi sevirəm. Rəqs insanın ən vacib pozitiv hislərindən biridir. Rəqs hislərin ifadəsidir. Daha çox elektron musiqi ilə rəqs etməyi xoşlayıram. Toyda və ad günlərində isə milli rəqslərimizdən hansınısa oynayıram.\n-Yaşın üstünə yaş gəldikcə musiqiyə baxışlarınız, seçdiyiniz mövzulara münasibətiniz yəqin ki, dəyişir.\n- Bu çox güclü şəkildə dəyişir. Tək musiqiyə yanaşma deyil, hətta ünsiyyət qurmaq, münasibət saxlamaq da illərlə dəyişir. 5 il bundan öncə sizə başqa cür cavab verə bilərdim. Bütün hallarda hər şey yaxşılığa doğru gedir. Hər an inkişaf etməyə çalışıram. Maraqlı nəsə əldə edirəmsə, yeni nəsə öyrənirəmsə, bu, məni bir az da ruhlandırır, həvəsləndirir. Mən keçmişin həsrətini çəkməyi xoşlayan insanlardan deyiləm.\n-Müsahibələrinizdən birində bildirmişdiniz ki, insan kimə və ya nəyəsə görə daxilindəki “mən”i unutmamalıdır. Necə düşünürsünüz, həmişə xarakterli qalmaq mümkündürmü?\n- Birinci növbədə öz qarşımda səmimi və şərəfli olmalıyam. Bu, mənim prinsipimdir. Kiməsə xoş olmayan söz desəm, özüm özümdən utanaram. Buna görə də birinci “mən”i fikirləşirəm.\n-Bəlkə də, buna görə əhatənizə çox adamı yaxın buraxmırsınız..\n-Bəli. Yəqin ki, bu faktordan yaranmış səbəblərdən biridir. Elə insanlarla yaxınlıq edirəm ki, onlar həyata, işlərinə yanaşmalarında doğru etiketin nə olduğunu bilirlər.\n-“Caz həyatdır, bu həyatda var olmanın səbəbidir. Piano arxasında özümü dünyanın ən xoşbəxt insanı hesab edirəm” - Bu fikirlər sizə məxsusdur. Sizcə, dünyanın ən xoşbəxt insanı necə olur?\n-İndi bu suala dəqiqliklə cavab verə bilmirəm. Xoşbəxtliyə yanaşma fərqlidir. Ən vacibi xoşbəxt olmağı bacarmaqdır. İnsanlar bəzən xoşbəxtliyi görmürlər, gözlərini bağlayırlar.\n-Maddi durumunuzdan razısınız?\n--Mən hansısa tədbirə getmək, oradan çoxlu pul qazanmaq prinsipi ilə yaşamıram. Hər şeyi yaradıcılıqla, konsert təşkil etməklə, öz üzərində məşğul olmaqla əldə etmək olar. Ancaq bu o demək də deyil ki, müəyyən tədbirlərdə iştirak etmirəm. Tez -tez müəyyən festivalların, olimpiadaların və dövlət səviyyəsində keçirilən tədbirlərin iştirakçısı oluram.


Piridosksinin (vitamin B6) saçlara təsiri - xanimlar ucun qadin xeberleri\nXəbərlər Baxılıb: 719 Tarix: 27 oktyabr 2020\nBu testdən keçməklə siz arıqlamağınıza ehtiyac olub olmadığını öyrənə bilərsiniz. Aşağıdakı suallar sizin dietaya ehtiyac olduğunuzu təsdiq edəcək. Suallara hə və ya yox deyə cavab verin. 1. İdmanla daima məşğul olursunuzmu?\nDüyü oprqanizmdən bütün zərərli maddələri xaric edir və oynaqlardakı ağrıları aradan qaldırır. . Bu qədim Tibet reseptlərindən biridir. Reseptdən orqanizmi illərlə yığılıb qalmış şlaklardan və toksinlərdən təmizləmək üçü\nHazırda insanlar maskaları sağlamlığı qorumaq və koronavirusdan müdafiə olunmaq üçün deyil, ictimai nəqliyyatdan istifadə edərkən, mağazalara gedərkən cərimə olunmamaq üçün istifadə edirlər. -a istinadən xəbər verir ki, b\nYediyimiz qidalar sadəcə toxluq hissi təmin etməklə kifayətlənməyib, həm də orqanizmimizin ehtiyaclarını qarşılayır. Eyni zamanda, qidalardan bəziləri spesifik vəzifələri də öz üzərinə götürür. Bunlardan biri isə beynin dah\nsonxeber.az makiyaj instagram gelinlikler geyim dəbləri sudun terkibi toy ideyalari sperma kosmetologiya kosmetika oglaq tuzunda


12:56 29.12.2020 (Yenilənib 12:47 29.12.2020)\nBuraxılış sinif şagirdləri haqqında məlumatların "Şagird-məzun" sisteminə daxil edilməsi müddəti 2021-ci il fevral ayının sonunadək uzadılacaq.\nBAKI, 29 dekabr — Sputnik. Vətəndaşların üzləşə biləcəyi əlavə çətinliklərin qarşısının alınması məqsədilə ölkədə tətbiq edilən sərtləşdirilmiş karantin rejimi nəzərə alınmaqla Təhsil Nazirliyi ilə qarşılıqlı razılığa əsasən, Dövlət İmtahan Mərkəzi buraxılış sinif şagirdlərinin fərdi və təhsilə aid məlumatlarının "Şagird-məzun" sisteminə əlavə edilməsi ilə bağlı bir sıra dəyişikliklər edib.\nDövlət bir qrup tələbənin təhsil haqqını ödədi\nSputnik Azərbaycan-ın məlumatına görə, bu dəyişikliklə:\n- Fərdi məlumatları "Şagird-məzun" sisteminə artıq daxil edilərək qeydiyyatdan keçmiş, lakin şəxsiyyətini təsdiq edən sənədinin etibarlılıq müddəti bitən şagirdlər həmin sənədlə buraxılış imtahanlarında iştirak edə biləcək;\nTəhsil Nazirliyi, DİM, buraxılış sinifləri, güzəşt, imtahan


Rəsul Həmzətovun şəhərində bir gün - LƏMAN ƏLƏŞRƏFQIZI (FOTOLAR) - Günün Səsi Rəsul Həmzətovun şəhərində bir gün - Günün Səsi\nDağıstana getmək zərurəti xoş bir hadisədən qaynaqlanmışdı. Maxaçqalada tarix üzrə fəlsəfə doktoru, professor Vidadi Muradovla dağıstanlı alim Məhəmmədxan Məhəmmədxanovun birgə işi olan” Dərbənd xalçaçılığı” kitabının təqdimetmə mərasimi keçirilirdi. Həm bu möhtəşəm tədbirdə iştirak etmək, həm də Rəsul Həmzətovun şəhərilə tanışlıq imkanı açığı məni həyəcanlandırmışdı. Çünki hər iki səbəbməni uşaqlığıma aparırdı. Xalça, doğulduğum evin hərarəti idi, dünyaya göz açdığım Oğuzun Baş Daşağıl kəndində ilin 12 ayı hamı hana toxuyardı. Bircə evin sonbeşiyi olan məni xalçaya yaxın qoymazdılar, amma böyük bacılarım anamla birlikdə uzağı 6 aya hananı kəsərdilər. Ən gözəl çeşni də Müslümat idi. Hansı ki, bu çeşni bu gün Dağıstanda da eyni adla toxunur. Uşaqlıqdan ədəbiyyyata olan düşkünlüyüm Dağıstanın fəxri Rəsul Həmzətovu-sözə naxış vuran böyük sovet şairini də mənə sevdirmişdi. Onun bir çox şerlərini əzbərdən bilirdim. Onu da bilirdim ki, Rəsul Həmzətov Azərbaycana bağlı bir şairdir, Səməd Vurğunu özünün ustadı, mənəvi atası hesab edir, onun yaradıcılığını yüksək qiymətləndirirdi. Məsələn, deyirdilər ki, Səməd Vurğun vəfat edəndən sonra Bakıya hər gəlişində Rəsul Həmzətovun birinci işi onun məzarını ziyarət etmək olurdu ;\nKaş sellərin ağzına atılaydım indicə\nAxına qarşı üzmək asan olaydı, asan\nQapına yaxınlaşmaq necə çətinmiş, necə\nZəngi çala bilmirəm, şair dostum hardasan?\nÜrəyimdə və beynimdə Rəsul Həmzətovun Səməd Vurğun haqda misraları nəhayət gəlib çatırıq Dərbəndə. Möhtəşəm Dərbənd qalasını görcək dərhal yaddaşım təzələnir, Rəsul Həmzətovun yerini Sasani hömdarı İkinci Yezdıgird tutur. Tarixi mənbələrdə göstərilir ki, qala divarlarını o 5-ci əsrdə çiy kərpicdən tikdiribmiş. Sonra birinci Xosrov Ənuşirəvan çiy kərpici daşla əvəz edib. Dəmir qapı Dərbəndhəm də yaddaşımda Dədə Qorqudun basdırıldığı yer kimi qaldığından bu tarixi məkanda özümü heyratamiz hiss edirəm. Bizimlə yola çıxan Milli Elmlər Akademiyasının beş tarixçi etnoqraf aliminin Dərbənd haqda söhbətləri də lap yerinə düşür. Bilmirəm professor Tofiq Mustafazadəyə qulaq asım, yoxsa Qoşqar Qoşqarlıya. Onlar Dərbəndin tarixindən maraqla danışırlar. Paytaxt Maxaçqala isə adamda tamam başqa təəssürat yaradır.\nQƏHVƏYİ RƏNGLİ ŞƏHƏR\nTəəssüratı. Bəli, bu şəhərin arxitekturasında xüsusilə qəhvəyi rəngdən istifadə edilib. Evlərin damları qəhvəyi, binaların fasadları qəhvəyi. Qabağında bir fincan qəhvə ilə bu şəhərin səndə doğurduğu assossiasiyanın keyfini yaşaya bilərsən. Amma vaxtımız yoxdur. Maxaçqalanın möhtəşəm Dostluq Evində bizi elə möhtəşəm də bir tədbir gözləyir.\nKitabının təqdimatı. Dağıstanın bir çox dövlət-hökümət adamlarının qatıldığı tədbir təkcə iki xalçaçı alimin birgə işinə diqqətin təzahürü deyildi, həm də xalq sənəti nümunəsi olan xalçaya, xalçaçılığa hörmətin, sayğının göstəricisiydi.Dağıstanın Milli Siyasət Nazirliyinin təşkilatçılığı ilə təşkil olunan tədbirdə ölkənin baş nazirinin müavini Anatoliy Karibov, Milli Siyasət naziri Tatyana Qamaley, mədəniyyət naziri Zarema Butayeva və bir çox idarə, təşkilat təmsilçiləri, media nümayəndələri iştirak edirdi. Çıxışlarda xüsusilə bir məqam vurğulandı: “Xalça- xalqların tarixini,mədəniyyətini özündə əks etdirən xüsusi işarələr və simvollar dünyasıdır. İnsan doğulanda da xalça üzərində doğulur, öləndə də xalçaya bükülüb bu dünyadan köçür.” Əslində ilk baxışdan mahiyyətinə varmadığımız, adi bir ev əşyası, adi bir aksessuar kimi qiymətləndirdiyimiz xalça görün özündə nə boyda fəlsəfi yük daşıyırmış?!Məhz bu tədbirdə ilk dəfə\nXALÇAM HARDA, YURDUM ORADA\nMəsəlinin mahiyyətini dərindən dərk etdim. Professor Vidadi Muradovun dilindən səslənən bu fikirlər də xalça və onun əhəmiyyəti haqqında bir daha düşünmək üçün imkan yaratdı. :” Xalça toxunduğu evə, ailəyə xoşbəxtlik gətirir, qoy bu xalça da- “Dərbənd xalçaçılığı” kitabı da xalqlarımıza sülh və əmin amanlıq gətirsin”. Hamı amin deyir. Kitab müəlliflərinə Dağıstanın Mədəniyyət Nazirliyinin xüsusi diplomu təqdim olunur.\nSağollaşırıq. Bir də bu şəhərin mərkəzi küçələrindən birində ucaldılan Əziz Əliyevin heykəli ilə. Azərbaycanın görkəmli oğlu iki çağırış Dağıstan MSSR-in Ali Sovetinin deputatı, şəhər partiya komitəsinin birinci katibi olub. Onu burda həm də ata və oğul Həmzətovları yaşadıqları Xunzax rayonunun Sada aulundan Maxaçqalanın mərkəzinə-öz qonşuluğuna köçürən, onları mənzillə təmin edən, Rəsul Həmzətovun Moskvada təhsil almasına yardımçı olan böyük şəxsiyyət kimi tanıyırlar. Hər birinin yeri behişt olsun! Və bir də əlbəttə ki, xalça kimi rahat və yumşaq. Amin.\nPrevious Gəncədə dönərxana yanıb\nNext Ərdoğandan Mosul açıqlaması


Azərbaycanlı siyasilər “Transparency International” təşkilatının hesabatını şərh ediblər Azərbaycanlı siyasilər “Transparency International” təşkilatının hesabatını şərh ediblər\nAzərbaycanlı siyasilər “Transparency International” təşkilatının hesabatını şərh ediblər\nAzərbaycanda korrupsiyanın səviyyəsinin azaldılması üçün hökumət getməlidir. Bu barədə Demokratik Qüvvələrin Milli Şurasının sədri Cəmil Həsənli Transparency International təşkilatının ötən gün açıqladığı Korrupsiyanı Qavrama İndeksini şərh edərkən deyib.\nHesabata görə, Azərbaycan 122-ci yerdən 152-ci yerə enib.\n"Ayrı çarə yoxdur. Çünki bunların bütün fəaliyyəti korrupsiya üzərində qurulub. Bu, idarəçilik formasına çevrilib",- o qeyd edib.\nMüsavat Partiyasının başqanı Arif Hacılı hesab ki, Azərbaycanda iqtisadi sistem korrupsiya üzərində qurulub.\n"Həlledici, əsaslı iqtisadi islahatlar olmadan, ölkədə bərabərhüquqlu imkanlar üçün şərait yaradılmadan, azad məhkəmə sistemi olmadan korrupsiyanın qarşısını tam şəkildə almaq mümkün deyil. İndiki şəraitdə, hakimiyyətin özünün siyasətinin korrupsiya üzərində qurulduğu bir məqamda korrupsiyanın miqyasını nəinki həlledici şəkildə, heç az miqdarda da azaltmaq mümkün deyil", - A.Hacılı bildirib.\nLakin hökumətyönlü deputat Zahid Orucun fikrincə, 2015-ci ildən Azərbaycanda korrupsiyaya qarşı mübarizə sahəsində mühüm addımlar atılır. 2015-ci ildə keçmiş MTN-də cinayətkar şəbəkə ifşa edildi. Rabitə və Nəqliyyat nazirliklərində korrupsiya əleyhinə islahatlar aparıldı. Struktur islahatları 2018-cı ildə də davam etdirildi və artıq islahatların yeni mərhələsi başlayıb.\nNİDA Vətəndaş Hərəkatının İdarə Heyətinin üzvü Ülvi Həsənli xatırladıb ki, 2011-ci ildə "ərəb baharı" zamanı İlham Əliyev hökumət qurumlarında rüşvətin yığışdırılması barədə göstəriş vermişdi. Bu üç ay sürdü və məmurların narazılığına səbəb oldu.


Bu sözləri beynəlxalq münasibətlər sahəsində tanınmış israilli ekspert, "Cəmiyyət üçün beynəlxalq layihələr" qeyri-hökumət təşkilatının başçısı Arye Qut iyunun 3-də RTVI beynəlxalq televiziya kanalının populyar "İsrail həftə ərzində" analitik verilişinin efirində bildirib. Verilişdə erməni lobbiçilərinin qondarma "erməni soyqırımı"nın tanınması barədə məsələni İsrail Dövləti Knessetində qaldırmaq cəhdləri müzakirə olunub. Qeyd edək ki, Arye Qut ilə bərabər, İsraildəki Erməni Evinin nümayəndəsi Vlad Melikyan da verilişdə iştirak edib.\nA.Qutun fikrincə, İsrail Knesseti sırf tarixi və mübahisəli olan bu məsələni qurdalamamalıdır. "Bu məsələdə təzadlı və aydın olmayan məqamlar çoxdur, yalan məlumatlar və saxtalaşdırmalar çoxdur. Hər iki dövlətin arxivləri açması və alimləri masa arxasında otuzdurması lazımdır ki, onlar bu hadisələr barədə həqiqəti sənədlər və faktlar əsasında dünyaya göstərsinlər", - deyə israilli ekspert fikrinə aydınlıq gətirib.\nA.Qut belə bir sual verib: "Mənə izah edin görüm, biz qondarma "erməni soyqırımı"nı nəyin naminə tanımalıyıq? Ermənistandan və ermənilərdən xoş sözlər eşitmək naminəmi? Onsuz da bu sözləri eşitməyəcəyik. Yaxud deyirlər ki, yəhudi xalqının erməni xalqı qarşısında mənəvi borcu var. Mən sizdən soruşuram, söhbət hansı mənəvi məsuliyyətdən gedir?! İki il əvvəl Ermənistanın sabiq prezidenti Serj Sarkisyan faşist və antisemit Qaregin Njdenin abidəsini rəsmi surətdə açıb.\nDəhşətli Holokost cinayətlərində əli olan adamlar milli qəhrəmanlara çevriləndə, biz susmamalıyıq. Deyin görək, faşist və antisemit Qaregin Njdeyə Yerevanda abidə ucaldılmasına bizim münasibətimiz necə olmalıdır? Hansı ölkə bəşəriyyətə qarşı cinayət törətməkdə ittiham edilmiş faşist canini özünün qəhrəmanı adlandıra bilər? Erməni faşist və antisemit general Qaregin Njdenin xatirəsinin əbədiləşdirilməsi biabırçılıq və Holokost qurbanlarının xatirəsinin təhqir edilməsi deməkdir. Bu, babasının bütün ailə üzvləri Ukraynada faşistlər tərəfindən məhv edilmiş bir insan kimi, şəxsən mənim üçün dözülməz ürək ağrısıdır".\nA.Qutun sözlərinə görə, qondarma "erməni soyqırımı"nın tanınması barədə məsələ Azərbaycan üçün son dərəcə prinsipial və kəskin məsələdir. O deyib: "Danılmaz faktdır ki, Ermənistan Azərbaycan ərazisinin 20 faizini – Dağlıq Qarabağı və ətraf 7 rayonu işğal edib, azərbaycanlılara qarşı etnik təmizləmə həyata keçirib. Ermənistanın işğalı nəticəsində ölkədə 1 milyondan çox qaçqın var. Ermənistanın sabiq prezidenti Serj Sarkisyan və onun silahdaşları - Sergey Oyanyan, Levon Ter-Petrosyan və başqaları Azərbaycanın Xocalı şəhərində qanlı qırğın və soyqırımı aktı təşkil edərək həyata keçiriblər. 600-dən çox azərbaycanlı bir gecədə qətlə yetirilib".\nErməni diasporunun nümayəndəsi Vlad Melikyan bildirib ki, qondarma "erməni soyqırımı"nın tanınması İsraillə Ermənistan arasında münasibətlərin möhkəmlənməsinə gətirib çıxaracaq. A.Qut onun sözlərinə çox sərt reaksiya verərək deyib: "Siz hələ bizim qarşımızda şərt qoyursunuz? Deməli, əgər İsrail erməni soyqırımını tanısa, Ermənistan onunla əməkdaşlıq edəcək? Ermənistan İsrailə nə təklif edə bilər?!\nBu gün Azərbaycanda 30 minlik yəhudi icması yaşayır. Azərbaycan Prezidentinin göstərişi ilə son dörd ildə iki yeni sinaqoq, Cənubi Qafqazda ən böyük təhsil mərkəzi inşa edilib. Yəhudi icmasına misli görünməmiş qardaşlıq münasibəti var. Belə münasibəti Ermənistanda görə bilməzsiniz və bu da faktdır. Antisemitizm məsələlərində ixtisaslaşan Antidiffamasiya Liqasının lap bu yaxınlardakı son məruzəsi təsdiq edir ki, Ermənistanda antisemitizmin səviyyəsi MDB məkanında və Şərqi Avropa ölkələrində ən yüksəkdir. Özü də Ermənistanda yəhudiləri barmaqla saymaq olar".\nA.Qut belə bir ritorik sualla müraciət edib: "Yüksək vəzifəli israilli siyasətçilər ölkələrimizin münasibətlərindəki bu çox müsbət trendi qırıb dağıtmağa və məhv etməyə hazırdırlar? Mən İsrail Prezidenti Reuven Rivlinlə, Knessetin sədri Yuli Edelşteynlə, İsrail hökumətinin bu mövzunu dəstəkləyən bəzi nazirləri ilə əsla razı deyiləm və soruşuram: "Biz bunu nə üçün və nəyin naminə etməliyik? İsraildəki erməni lobbisinin maraqları naminə, yoxsa Ermənistanın xoş münasibətini əldə etmək naminə? Onsuz da buna nail olmayacağıq. Bu gün biz bu soyqırımını tanımırıq, baxın görün Ermənistanda və Ermənistan mətbuatında necə şiddətli antiisrail, antisemit isteriya baş alıb gedir. Onlar bütün günahı bizdə görürlər. Yazırlar ki, yəhudilər siyasi yalanla məşğuldurlar, onların əzəli xudbinliyi yenə baş qaldırıb, "soyqırımı" anlayışını inhisara almağa çalışırlar. Mənə deyin görüm, yəhudi xalqına bu münasibəti necə adlandırmaq olar?"\nA.Qutun sözlərini İsraildəki erməni diasporunun nümayəndəsi də təsdiq edib. A.Qut sözünə davam edərək deyib: "Mənim ailəm Holokostu yaşayıb. Biz ailəmizin 40 nümayəndəsini itirmişik. Mənim heç bir mənəvi haqqım yoxdur ki, faşist rejiminin 6 milyon yəhudini məhv etdiyi Holokostu 1915-ci ilin faciəli hadisələri ilə müqayisə edim. Orada çoxlu yalan məlumat və saxtalaşdırma var. Türklər sübut etməyə çalışırlar ki, Osmanlı İmperiyası ilə müharibədə Rusiyanı dəstəkləyən ermənilərin köçürülməsi nəticəsində 350 min erməni həlak olub, Ermənistan isə 1,5 milyon adamın həlak olmasından danışır.\nBu səbəbdən hesab edirəm ki, həmin məsələ ilə İsrail Knesseti deyil, tarixçilər məşğul olmalıdırlar. Rəsmi Ankara dəfələrlə bəyan edib: "Ermənistanda arxivləri açın, biz də Türkiyədə açarıq, beynəlxalq tarixçiləri dəvət edərik, onlar qərar qəbul edərlər, biz də onların hər bir qərarı ilə razılaşarıq. Mən İsrailin o siyasətçilərinə müraciət edirəm ki, onlar bu addımı atmaqla İsrail dövlətinin milli maraqları əleyhinə yönələn növbəti provokasiya törədə bilərlər. İsrailin o deputatlarına ki, bu gün onlar erməni lobbisinin maraqlarına rəvac verirlər və İsrail Dövlətinin milli və geosiyasi maraqlarını düşünmürlər", - deyə Arye Qut RTVI beynəlxalq televiziya kanalının populyar "İsrail həftə ərzində" analitik verilişinin efirində fikrini yekunlaşdırıb.(axar.az)


Kripto Valyuta Nədir, Necə İstehsal Olunur, Nə İşə Yarayır? - Ten.az\nBugünün virtual dünyasının iqtisadiyyata açılan pəncərəsi olan kripto valyuta, son illərdə çox maraqlanan və ən çox axtarış edilən bir anlayışdır. Bu yazıda, kripto valyuta (pul) nədir, nə işə yarayır və sizin üçün dəyərli izləyicilərimiz üçün necə istehsal olunur kimi sualların cavablarını ən sadə şəkildə izah etdik.\nKripto pulları bilməyənlər üçün əvvəlcə mürəkkəb görünsə də, göründüyü qədər mürəkkəb olmayan bir sistemə əsaslanır. Blok zənciri (Blockchain) adlanan bu sistem fiziki analoqu olmayan məlumatların təhlükəsizliyini təmin edir. Bu sistemi heç vaxt silinməyən, bütün istifadəçilər tərəfindən idarə oluna bilən bir qeyd dəftəri kimi düşünə bilərik.\nXəbərlərimizin qalan hissəsinə, investisiya şirkətləri də daxil olmaqla bir çox insanın və təşkilatın diqqətini cəlb etməyi bacaran kripto valyuta nədir, necə istehsal olunur, nə işə yarayır bu barədə məlumat verəcəyik.\n| Kripto vaıyuta nədir?\nKripto pul, təhlükəsizlik üçün xüsusi şifrələmə sistemlərindən istifadə edən rəqəmsal bir valyutadır. Paypal ilə kredit kartı ödənişləri və rəqəmsal bank tətbiqetmələri arasındakı əsas fərq, fiziki pul ekvivalenti (əsas göstərici) olmaması idi.\nKripto pulları heç bir orqan və ya hər hansı bir dövlət idarə edə bilmədiyi üçün, digər sistemlərdən daha etibarlı olmaqla özünü bir addım irəliyə aparır. Bu səbəbdən kriptovalyutaların digər valyutalara və ya virtual metodlara qarşı daha güclü bir vəziyyətdədir.\n| Kripto valyuta necə istehsal olunur\nKripto valyuta istifadəçi tələbinə uyğun olaraq yaradılan bir modelə əsaslanır. Kripto valyutalar müəyyən bir hökumət və ya mərkəzi orqana bağlı deyildir. Kripto valyutaların müəyyən istehsal limitləri var (istisnalarda mövcuddur). Kripto pulun istehsal prosesi kripto valyuta mədənçiliyi adlı bir texnika ilə həyata keçirilir.\nKripto valyuta mədənçiliyi, bütün istifadəçilərin bir-birini təsdiqlədiyi bir informasiya texnologiya sistemidir. Mədənci torpağı qazıb ehtiyata çatdığı kimi, krito mədənçiləri də torpağı qazdıqları kimi məlumatları emal edirlər. Bu məlumatları daha yaxşı işləmək üçün daha güclü sistemlər, yəni daha yüksək işləmə gücü tələb olunur.\nUzun sözün qısası kripto valyuta mədənçiliyi üçün sizə güclü bir kompyuter sistemi, internet və işıq lazımdır.\nHələdə qaranlıq qalan məqamlar var? O vaxt sizə aşağıdakı videonu iaşağıdakı videonu izlzləməyi tövsiyyə edirik.\n| Kripto valyuta nə işə yarayır?\nKripto valyuta anlayışını öyrəndikdən dərhal sonra ağlınıza gələn başqa bir sual, bununla nə edəcəyiniz olmuşdur. Kripto valyuta aracı ticarət yolu ilə dəyişir. Bir investisiya yolu kimi istifadə edilə bilər. Bank əməliyyatlarının fiziki puldan istifadə edilmədən həyata keçirilməsinə imkan verir. Həftənin 7 günü 24 saat fasiləsiz əməliyyatlar edə biləcəyiniz kripto valyuta sisteminin, fərdlər və cəmiyyətlər üçün müsbət və mənfi cəhətləri var.\nQeyd etdiyimiz əsas üstünlüklərdən biri də dövlətlərdən və bir qrupdan asılı olmamasıdır. Bunun xaricində bağlanma və senzuraya qarşı çox davamlı bir sistem olması və pul köçürməsinin asanlığı kimi digər amillər də digər üstünlükləri arasındadır. Bununla birlikdə, mənfi tərəf saya biləcəyimiz şeylər arasında, şübhəsiz ki, bir cihaza bağlı olması da var, baxmayaraq ki, virtual bir sürücüdə olduğu üçün təhlükəsizdir. Bunun üçün kripto valyuta kodlarının saxlanıla biləcəyi soyuq pul qabı (yaddaş vahidləri) istehsal edilmişdir.\n| Kripto pul necə alınır?\nKripto valyuta ala və ya sata biləcəyiniz bir çox vasitəçi saytları var. Bu saytların üzvləri fərqli ödəmə seçimləri ilə kripto valyutalar ala bilərlər. Ödədiyiniz pula nə qədər kripto pul ala biləcəyinizi və büdcənizə görə kripto pul ala biləcəyinizi rahatlıqla ekranda görə bilərsiniz. Kripto valyuta almaq üçün banco.az saytında olan yazının oxuya bilərsiniz.\n| Kripto valyuta necə istifadə olunur?\nAğıllı hərəkət etməklə büdcənizə kiçik və ya böyük miqyasda töhfə verə bilərsiniz. Kripto valyutaları yuxarıda qeyd etdiyimiz linkdəki yazıdan onlayn və ya oflayn olaraq ala və sata bilərsiniz. Kripto valyutalarınızı kripto pul qabı adlı adlı sistemdə saxlaya bilərsiniz.\nKripto pul pul qabı soyuq pul qabı və isti pul qabı iki hissəyə bölünür. İsti pul qabı internetə qoşulub , istənilən vaxt daxil olduqunuz sistemdi. Soyuq pul qabı internetə bağlı olmadanvə kripto valyutalarınızı oflayn saxlaya biləcəyiniz bir tətbiqdir.\n| Kripto valyuta qanunidirmi?\nKripto valyuta almaq, satmaq, istehsal etmək və investisiya qoymaq tamamilə qanunidir. Bununla birlikdə:\nVyetnam, İslandiya, Misir, Səudiyyə Ərəbistanı, Boliviya, Pakistan, Əfqanıstan, Makedoniya və Qətər xaricində dünya ölkələrində hüquqi bir vəziyyətdədir.\nÇin, Hindistan, Ekvador, Nepal və Zambiya kimi dövlətlər nəzarəti artırdı və məhdudiyyətlər qoydu.\nÖlkəmizdə kripto valyuta sistemi haqqında hələki heç bir qanuni əsası yoxdur. Etdiyiniz əməliyyatlar və köçürmələr qanun və ya rəsmi bir qurumun zəmanəti altında deyil. Digər tərəfdən, kripto pullar ilə əlaqəli əməliyyatları heç bir məhdudiyyət olmadan edə bilərsiniz.\n| Kripto valyuta kim tərəfindən ixtira edildi?\n2000-ci illərdə rəqəmsal pulla bağlı bir çox cəhd edildi. İlk rəqəmsal valyuta 2009-cu ildə buraxıldı. Başlanğıcda ilk rəqəmsal valyuta Bitcoin idi. Satoshi Nakamato təxəllüsünü (taxma ad) istifadə edən bir şəxs və ya qrup tərəfindən yaradılmışdır. Satoshi Nakamato istifadəçi adının kim və ya nəyi təmsil etdiyi bu gün də bilinmir.\n| Ən çox istifadə olunan kripto valyutalar hansılardır?\nİlk dəfə 2009-cu ildə kripto valyuta olaraq ortaya çıxan Bitcoin, o zamandan bəri ən aktiv şəkildə istifadə olunan valyutadır. Bazarda Bitcoin-i izləyən Ethereum və Tether kimi kripto valyutalar, Bitcoin-dən sonra aktiv şəkildə istifadə olunan kripto valyutaları arasında yerlərini alır. Gündəlik əməliyyat həcmi milyardlarla dollar olan bu kripto valyutalar, istifadəçilər arasında ən çox üstünlük verilənlərdəndir.\n| Kripto valyuta harada izləmək olar?\nKripto valyuta bazarı, birja saytları vasitəsilə izlənilə bilən bir bazardır. Kripto valyutaları il, ay, həftə və gün əsasında ətraflı araşdıraraq izləyə bilərsiniz. Bu saytlardan hansı kripto valyutanın hansı miqdarda azaldığını və ya artdığını izləyə bilərsiniz. Təhlilləriniz nəticəsində öz və ya mütəxəssislərin fikirlərinə uyğun olaraq düzgün investisiyalar edə bilərsiniz.\nMübariz Mənsimov Fırıldaqçılıqla İttiham Olundu


Brendləşmə və marketinq fəaliyyətləri araşdırılan zaman ötən illərdə dünya üzrə ən yaxşı 10 xəstəxana və bu xəstəxanaların uğur göstəriciləri təqdim edilib\nBAKI, 12 mart — Sputnik. Dövlət Turizm Agentliyinin təşəbbüsü və dəstəyi ilə Azərbaycanda sağlamlıq turizminin cari vəziyyəti və gələcək inkişaf perspektivləri haqqında geniş hesabat hazırlanıb. Sputnik Azərbaycan-a Agentlikdən daxil olan məlumata görə, "Azərbaycanda sağlamlıq turizmi – cari vəziyyət və inkişaf perspektivləri" adlanan hesabatda sağlamlıq turizminin regional və qlobal səviyyədə rəqabətqabiliyyətliliyi müqayisəli təhlil əsasında araşdırılaraq təqdim olunub.\nAraşdırma sənədində ölkəmizdə əsas sağlamlıq turizmi destinasiyaları olan Abşeron, Şabran, Naftalan, Qəbələ, Lənkəran, Şəki, Dağlıq Qarabağ və Naxçıvanda olan resurslar, sağlamlıq müəsissələri və bu sağlamlıq müəsissələrində turistlərə təqdim olunan xidmətlər öz əksini tapıb. Eyni zamanda sağlamlıq müəsissələrindən kənarda yerləşən təbii mineral ehtiyatlar və onların yerləşdiyi rayonlar barədə məlumat verilərək hər biri üzrə inkişaf potensialı qiymətləndirilib.\nsağlamlıq turizmi, turizm


Qəzaya uğrayan təyyarə - JAMnews\nSoçidə Qara dənizdə işıqlar sayrışır. Axtarış əməliyyatında 39 gəmi və 3000 nəfər insan – hərbçilər və FHN əməkdaşları iştirak edir.\nAbxaziya sahilində də axtarışa başlanılıb. Axtarışın ən uzaq nöqtəsi sahildən 8 kilometr, ən yaxın nöqtəsi isə 1,5 metr aralıda yerləşir. Suda 135 dalğıc işləyir, Moskvadan artıq Rusiya Coğrafiya Cəmiyyətinin iki sualtı aparatı gətirilib.\nHələ ki ümumi səylərlə 14 cəsəd, 200 fraqment və füzelyajın qırıntılarını aşkar edə biliblər. Tapılan qırıntıları müstəntiqlər üçün anqara aparırlar, cəsədləri və fraqmentləri isə Moskvaya genetik identifikasiyaya göndərmək istəyirlər.\nBazar günü, dekabrın 25-də, saat 5:27 radələrində Rusiyanın Suriyaya uçan TU-154 təyyarəsi radarlardan itib. 92 nəfər – 84 sərnişin 8 ekipaj üzvü həlak olub.\nHəlak olanların qohumları Soçiyə qəzadan bir neçə saat sonra gəlməyə başlayıb. Zalda onları FHN və Müdafiə Nazirliyi əməkdaşları qarşılayıb, psixoloqun otağına aparırlar. Oradan da aeroportun nəqliyyatı ilə “Avrora” hərbi sanatoriyasına yola salırlar.\nAmma hökumət cəsədləri Moskvada identifikasiya etmək qərarına gəlib.\nHava limanının yuxarı mərtəbəsində yerləşən psixoloqun otağı sinif otağını xatırladır – sıra ilə düzülən yazı masaları var. Adi vaxtlarda burada mühazirələr oxunur və aeroportun işçi heyəti üçün məşğələlər keçirirlər. İndi isə şəffaf pərdənin arxasında qırmızı-boz gödəkcələrdə FHN əməkdaşları və hərbi psixoloqlar oturublar.\nƏynində kamuflyaj olan bəstəboy xanım qıza bir stəkan su süzür. Qız başına sarıdığı dəsmalın uclarından tutub, sanki onu buraxmağa qorxur. Psixoloq stəkanı yanında saxlayıb.\nBoz sviterli kişi yavaş-yavaş yaxınlarının telefon nömrələrini deyir. Adı Yuridir. Qaynı, Aleksandrov xorunun solisti 25 yaşlı Mixail Vasin və onun sevgilisi, 22 yaşlı balerina Ralina Gilmanova bir təyyarədə uçurdular. Suriyadan qayıdandan sonra evlənmək istəyirdilər. Və bu haqda artıq valideynlərinə də xəbər vermişdilər.\n– Ralinanın anası Kazandadır, heç nəyə gücü yoxdur. Hamını da bir sual narahat edir – bu, necə oldu? – Yuri nəhayət, xəbər alır. – Necə? Deyə bilərsiz?\n– Hamısı həlak olub, – kamuflyajlı xanım deyir. – Hələlik heç kim, heç nə bilmir. Hər şey dumanlıdır.\n– Cəsədlərin axtarışı 10 kvadrat kilometr sahədə aparılır. Tapmasalar… Dəniz suyu. Düşünürəm ki, bəlkə Mişanı tapmasalar daha yaxşı olacaq. Sanki cavan qalacaq… üzündə təbəssümlə.\n– Tapsalar daha yaxşı olar, – qadın əminliklə deyir. Əks halda gümanlar olacaq. Nəsə, kimsə… İnanın mənə. Cəsədin tapılması vacibdi.\nHava limanı işçilərinə jurnalistlərlə danışmaq qadağan edilib, əks halda işdən qovula bilərlər.\nHava limanı gücləndirilmiş iş rejiminə keçib, operativ ştab işləyir, buna görə də işçilər istirahət etmədən ikinci növbəyə çıxırlar.\nMəlum olan odur ki, hava açıq idi, dənizdə qasırğa yoxuydu, su üzərində gözlənilmədən külək də qalxmadı.\n“Krasnodar, Anapa bortları qəbul etmirdi, biz isə həm qəbul edir, həm də yola salırdıq”.\nElə həmin səhər, Tu-154-dən əvvəl eniş yerində pis hava şəraitinin olması səbəbindən ləngidilən Simferopol reysi həyata keçirilib. Qalan şeylər şayiələr səviyyəsindədir.\nDispetçerlər müstəntiqlərə və FTB əməkdaşlarına ifadə verir, onlarla əlaqə yaratmaq mümkün deyil. Buna görə də Adler hava limanında baş verənlər barədə vahid bir fikir yoxdur. Bununla belə, keyfiyyətsiz yanacaq versiyasını 100 faiz əminliklə rədd edirlər. “Bizdə şəxsən prezident üçün yanacaq doldururlar, bu da ki, özünüz başa düşürsüz də”.\nDeyirlər ki, təyyarə yenidən yanacaq doldurmaq üçün Mozdokda enməli idi, amma Mozdokda pis hava şəraiti olduğundan buranın hava limanı təyyarəni qəbul etməkdən imtina edib. Təyyarəni Soçiyə göndəriblər.\nSoçidə texnik yanacağı doldurmaq üçün təyyarədən çıxır, iki sərhədçi isə xarici pasportları yoxlamaq üçün içəri girir. Nə sərnişinlər, nə də ekipaj (texnikdən başqa) təyyarəni tərk etməyib. Təyyarəyə nə yeni sərnişin, nə də yeni yük daxil olmayıb. “Terror aktı olsa da, biz tərəfdən deyil”.\nSürücü Sergey Koçerqin “Aeroport” mehmanxanasında işləyir. İndi ora FHN əməkdaşları və hərbçilərlə doludur, əslində isə təxirə salınan reyslərin sərnişinləri üçün nəzərdə tutulub. Hava limanı yanında işləyən demək olar ki, bütün sürücülərdə olduğu kimi, Sergeyin də maşınında flightradar24 – təyyarələrin hərəkətini və marşrutlarını göstərən proqramlar üçün ayrıca planşet var. Bu proqram onlara reyslərin düz vaxtında gəlməsinə imkanı verir.\n– Saat 5:30 radələrində cavan bir oğlanla küçədə durub, siqaret çəkirdik. Hava limanı qarşımızdadır, turbinlər eşidilir. Eşidirik ki, təyyarə qalxır, amma səs… nəsə başqa cürdür. Elə bil havalanan Bouing, reaktiv təyyarədir. Turbinlərin səsi qulaq batırır. Bizi həyəcan basır. Flightradar-a baxırıq, qalxdı. Amma marşrut üzrə o, sola, Abxaziyaya tərəf, oradan da Suriyaya uçmalı idi. O isə sağa döndü. Bir neçə dəqiqə sonra isə Kudepsta ilə Xosta arasında (sahilyanı qəsəbələr – Y.K.) radarlardan itdi.\nO qədər də narahat olmadıq, düşündük ki, hərbi təyyarədir, ümumi radarlardan çıxardılar. Bizdə prezident təyyarələri də görünmür. Siqaretimizi çəkib, yatmağa getdik. Səhər isə öyrəndik ki, təyyarə dənizə düşüb.\n– İndi düşünürəm ki, pilot təyyarənin qaydada olmadığını tez başa düşdü, dönüb qayıtmaq istədi, amma gec idi. Qarşıda təyyarə yoxuydu, o yoldan çıxmır, toqquşmanın qarşısını almaq üçün kursunu dəyişmirdi, o məhz döndü. Axtarışın aparıldığı sahəyə baxsaq, qırıntıların trayektoriyasından da görərik ki, təyyarə sahilə yaxınlaşırdı, yerə qayıtmağa çalışırdı. Bundan başqa, təyyarə dənizə sahildən uzağı 8 kilometr aralıda düşüb. Bundan əvvəl partlayış olsaydı, eşidilərdi. Şəhər eşidərdi. Amma partlayış olmayıb.\nSonra da istintaqın gedişatından xəbəri olan mənbə kursun dəyişdirilməsi barədə təxminləri təkzib edir:\n“Təyyarə düz qalxdı. İndi Suriyaya Türkiyədən getmirlər, indi onlar Azərbaycan və İranın üzərindən uçaraq Suriyaya gedirlər. O, sxem üzrə, planlaşdırıldığı kimi qalxırdı. Dispetçerlər heç bir həyəcan siqnalı almadılar. Amma bu, ümumiyyətlə heç nədən xəbər vermir. Tək Rusiya deyil, dünya aviasiyasında da çox sayda belə qəzalar olub ki, təyyarə ekipajla birlikdə çox böyük hündürlükdən düşüb və ekipaj da təyyarə düşənə qədər sağ olub, təyyarə partlamayıb, havada parça-parça olmayıb, vaxt da olub, amma həyəcan siqnalı gəlməyib.\nSöhbət qəzaya düşən ekipajın psixi və emosional vəziyyətindən gedir, onları tamamilə başqa şeylər narahat edir – onları sonra kimin nə düşündüyü maraqlandırmır, onlar təyyarənin göydə qalması, qəzaya uğramaması, düşməməsi üçün əlindən gələn hər şeyi etməyə çalışırlar. Elə hallar olub ki, ekipaj 10 min metrlik hündürlükdən düşüb, amma dispetçerlə əlaqə saxlamayıb.\nSadəcə ona görə ki, psixologiya başqa cür işləyir. Kimsə isterikaya düşür, kimsə vəziyyəti düzəltmək barədə düşünür, kimlərsə aralarında qərar qəbul edir, bu tamamilə normal haldır. Bu, çox adi situasiyadır – siz bilirsiz ki, 99% ehtimalla 30 saniyədən sonra sizi ölüm gözləyir – heç bir dua da, heç nə kömək etməyəcək. O vaxt dispetçer yada düşmür.\nİndi heç kimin versiyası yoxdur. Daha doğrusu, standart olaraq üç versiya ortaya çıxır – texnika, insanlar və xarici güc: hava və ya terror aktı. Bəs həqiqətdə nə və necə baş verib? Qara qutuları çıxarıb, deşifrə etməmiş bunu bilməyəcəyik”.\nBayram işıqlandırmasını söndürməyə imkan tapmadılar. Matəmə baxmayaraq, rəngarəng “Yeni iliniz mübarək” yazısı adda-budda palmaların fonunda gözə dəyir. Gecə Soçi par-par yanır, küçələrdə axtarış gəmilərinin işıqları demək olar ki, görünmür. Baş verənləri Soçidə “qəza” adlandırırlar. Sonra da əlavə edirlər – daha betəri ola bilərdi.\n– Bütün qalxan və enən təyyarələr Adlerin üzərindən uçur. Buna alışmışıq, həmişə bunun təhlükəsiz olduğunu hesab etmişik. Şəhərə düşsəydi…\nSoçi sakinləri beş gün əvvəl açılan dağ-xizək mövsümünə görə də narahatdırlar. “Krasnaya Polyana”da mehmanxanalar 100 faiz dolub, qalanları qonaqlarını gözləyir. “Turist şəhərində təyyarə qəzası, təsəvvür edirsiz bu nə deməkdir?”\nŞəhər rəhbəri səhər açılan kimi, administrasiya işçilərinə və polislərə “suyun gətirdiyini axtarmaq üçün” sahilə çıxmaq əmri verib.\nAxtarış gəmilərinin çıxdığı dəniz limanına insanlar gül gətirir. Axtarış aparanların təyyarə hissələrini və cəsədləri çıxardıqları Masesta körpüsü boşdur, mayak qırmızı işıqla yanır, su sürüşkən daşları yalayır.\nTapılan cəsədləri daşıyan təyyarə Moskvada, Çkalovski hərbi aerodromunda səhər saat 9-da enib, TU-154 buradan bir sutka əvvəl uçub.\nİclasdan sonra keçirilən mətbuat konfransı zamanı nəqliyyat naziri Sokolov bildirib ki, terror aktı versiyası demək olar ki, istisna edilir, hava limanlarının təhlükəsizliyini gücləndirməyə ehtiyac yoxdur, baş verənlərin əsas versiyaları texniki nasazlıq və təyyarənin idarə edilməsində yol verilmiş səhvlərdir.\nDərc olunub: 26.12.2016


Ermənistan səhv mina xəritəsi verib? - Müdafiə Nazirliyindən AÇIQLAMA - Busaat.az\nErmənistan səhv mina xəritəsi verib? – Müdafiə Nazirliyindən AÇIQLAMA\nManşet.az xəbər verir ki, Nazirlikdən verilən məlumatda deyilir:\n“İlk növbədə qeyd edim ki, hazırda mütəxəssislər xəritələrin tam təhlilini aparır.\nEyni zamanda, bu iş praktiki olaraq ərazidə də həyata keçirilir. Ona görə də indi hər hansı rəqəmi səsləndirmək, xəritələrin tərtibatının standartlara nə dərəcədə uyğun olub-olmaması barədə fikir söyləmək bir qədər tezdir.\nBir də söhbət təkcə Ağdamın minalanmış ərazilərinin xəritəsindən deyil, ümumiyyətlə, indiyədək əldə etdiyimiz mina xəritələrinin təhlilinin aparılmasından gedir.\nBir daha təkrar edim ki, bu istiqamətdə əldə olunan nəticələr zamanı çatdıqca mütəmadi ictimailəşdiriləcək”.qafqazinfo


Digər abidələr - Icherisheher\nŞirvanşahlar dövlətinin süqutundan sonra XVII əsrdə Azərbaycan ərazisində yaranan xanlıqlar dövründə, Bakı xanları Şamaxı qapısının sol tərəfindəki ərazidə yerləşən sarayda yaşamışlar. Bakı xanlığına 39 Abşeron kəndi də daxil idi. 1747-ci ilə kimi Bakı xanlığı İran şahlığından asılı olmuşdur. Bakı xanları şəhəri 1747-ci ildən 1806-cı ilə qədər sərbəst idarə etmişlər. 1806-cı il rusların Bakını işğalından sonra xan sarayında rus hərbi qarnizonu yerləşdirilmişdir. Post-sovet dövründə isə bu ərazidə hərbi polis idarəsi yerləşirdi. Vaxtilə bu ərazidə hovuzlu gül-çiçəkli bağça var imiş. Bu əzəmətli saraydan hal-hazırda sadəcə giriş portalı və bərpa olunmuş kiçik məscid salamat qalmışdır. Xan sarayının ərazisində qala divarlarının dibində yeraltı hamam hələ də torpaq altında durur. Son orta əsrlərdə Bakı şəhərinin qala divarlarından kənarda da xan bağı və xan sarayı mövcud imiş.1985-86-cı illərdə Bakı xan sarayının ərazisinin bir hissəsində arxeoloji qazıntılar aparılmışdır. Buradan külli miqdarda maddi-mədəniyyət nümunələri ilə yanaşı su kəhriz sistemi və yeraltı memarlıq tikililəri də aşkar olunmuşdur. Bakı xanlarının sarayında aşağıdakı xanlar yaşamışlar:\nQız Qаlаsının şimаl tərəfində 1964-cü ildə aparılan arxeoloji qazıntı işləri zаmаnı mаrаqlı quruluşа mаlik sıratağlı аbidə аşkаr оlunmuşdur. Abidənin hər tərəfdən səki və sütunlu tağlarla əhatə olunması müqəddəs Məkkəni xatırladır. Aparılan arxeoloji qazıntılar nəticəsində bu ərazidən 52 qəbir aşkar olunmuşdur. Qəbirlərin əksəriyyəti “əmanət meyitlər”dir. Abidə ərazisində və tağlar altında olan qəbirlər yəqin ki, başqa yerdən gətirilən “əmanət meyitlər”ə məxsus olmuşdur. Müsəlman adətlərinə görə bəzi şəxslər öldükdən sonra müqəddəs yerlərdə basdırılmalarını vəsiyyət edirdilər. Nəzərdə tutulmuş müqəddəs yer çox uzaq olduqda meyiti əmanət olaraq yaxın yerlərdə basdırırdılar. Həyətin ortasında, qəbirlərin yanında silindrik formalı bir quyu və ondan bir qədər aralı cənub-şərq tərəfdə səkkizguşəli böyük bir sütun aşkar olunmuşdur. Sütün daşla hörülmüş səkkizguşəli, üç pilləli səki üzərində dayanmışdır. Onun hündürlüyü 1,31 m, qalınlığı isə 48 sm-dir. Tаpılаn mаddi-mədəniyyət аbidələri və qəbirlər, burаnın müqəddəs ziyаrətgаh оlmаsı bаrədə аrхеоlоqlаrın fikirlərinin rеаllığını bir dаhа təsdiq еdir.\nOvdаn pоrtаl şəklində tərtib оlunub, оrаdаn su аnbаrınа çох sаylı aşağı istiqamətlənmiş pilləkənlər düşür. Оvdаnlа hаmаm аrаsındа əlаqənin оlduğu yаn vеstibüldən görünür. Оvdаn 1954-cü ildə şah hamamının aşağı hissəsində arxeoloji qazıntı işləri аpаrılаrkən təsаdüfən аşkаr еdilmişdir. Оvdаnа su, kəhrizlər vаsitəsilə şəhərin dаğlıq hissəsindən\nАzərbаycаnın оrtа əsr şəhər və qаlаlаrındа еhtiyаt üçün tikilmiş yеrаltı gizli yоllаrın оlmаsı hаqqındа çохlu məlumаtlаrа təsаdüf еtmək оlur. Хаlq yаrаdıcılığındа yеrаltı gizli yоllаr hаqqındа çох dаnışılır. Təsаdüfi dеyil ki, şəhər və qаlаlаrın yеrаltı yоllаrı, хüsusi mаrаğа səbəb оlmаqlа yаnаşı, оnlаrın təsаdüfdən yаrаnmаdığı və rеаl həyаtа bаğlı оlduğu аydınlаşır. Bakı şəhərində müdafiə istehkamları tikilərkən, qala divarlarının əzəmətini, möhkəmliyini qoruyub saxlamaq və müdafiə sistemini asanlaşdırmaq üçün möhtəşəm bürclər və qala divarı boyu yeraltı yollar da qala divarının ayrılmaz hissəsi kimi inşa olunmuşdur. İçərişəhərdə məhz bu məqsədlə şimal qala divarlarının daxili hissəsində əsgərlərin rahat hərəkəti üçün nəzərdə tutulmuş və Qoşa Qala Qapılarınadək uzanan yeraltı yol inşa edilmişdir. Yeraltı yol qala divarı bürclərindən biri olan dördkünc qala-bürcə (cəbbəxana və ya donjon) qərb və şərq tərəfdən birləşirdi. Qala-bürcün bu cür yerləşməsi əsgərlərin silah və sursat götürmək üçün yeraltı yolla cəbbəxanaya rahat girib çıxa bilmək məqsədi daşıyırdı. Bu yeraltı yol hələ də öz strateji və memari əhəmiyyətini qoruyub saxlayır. Qala divarı boyunca “İçərişəhər” metro stansiyasının İçərişəhərə giriş qapısından Qoşa Qala Qapılarına qədər uzanan yeraltı yol, müxtəlif illərdə və bəzi yerlərdə İçərişəhərə giriş qapıları açılması ilə əlaqədar bağlanmışdır. Qеyd еdək ki, şərq istiqаmətində uzаnаn bu yоlun divаrlаrı yахşı yоnulmuş hаmаr dаşlаrdаn qаyаnın üstündə səliqə ilə hörülmüşdür. Bu yeraltı tikilinin içərisində yerləşən bir neçə otaqdan ibarət su anbarı hal-hazırda qalmaqdadır. Bu su anbarı, yaxınlıqda yerləşən ovdan ilə əlaqəlidir. İndi də su ахаn bu yеrаltı yоl vахtilə fəаliyyətdə оlаn böyük su kəmərinin qаlığıdır. Qayada ovulmuş su yollarından həm də yeraltı gizli yol kimi istifadə edilməsi çox maraqlıdır.\nQala divarları daxilində, Şamaxı qapısının yanında, hərbi qaupvaxtın qarşısında yerləşən bu kilsənin inşasına 1850-ci ilin 18 mart tarixində başlanılmışdır. Gürcü-Bizans stilində tikilmiş kilsənin memarı Belov idi. Kilsəni iki Trabzonlu yunan Semyon Qiter və Xarlampiy Polistov inşa edir. Hündürlüyü 45 metr olan kilsənin inşası 1858-ci ildə bitir. Kilsəyə gürcü ekzarxı arxiyepiskop İsidorun təşəbbüsü və təkidi ilə e.ə. Likiya dövlətinin Mira şəhərində yaşamış arxeyepiskop müqəddəs Nikolaus Mirlikiyskinin (260-243) adı verilmişdi. Ona Avropada "Santa Klaus" Rusiyada isə "Şaxta baba" deyirlər. Türkiyənin Antalya şəhəri yaxınlığındakı qədim Mira adlı qəsəbədə hal-hazırda da arxeyepiskop müqəddəs Nikolausun ev muzeyi və kilsəsi var. 1930-cu illərdə kilsə qismən sökülmüş onun yalnız aşağı hissəsi qalmışdır.\n"Qış Qalası" festivalı\nTahir Salahovun 90 illik yubileyinə həsr olunmuş sərgi\n14 dekabr 2018-ci il tarixində Bakı Ekspo Mərkəzində Azərbaycan və SSRİ-nin xalq artisti, Dövlət Mükafatı Laureatı, dünya şöhrətli rəssam Tahir Salahovun 90 illik yubileyinə həsr olunmuş sərgi açılmışdır.\nŞirvanşahlar Sarayı Kompleksinin 100 000-ci ziyarətçisi!\n"İçərişəhər” Dövlət Tarix-Memarlıq Qoruğu İdarəsi 8 dekabr tarixində 2018-ci il üzrə Şirvanşahlar Saray Kompleksini ziyarət edən 100 000-ci turisti mükafatlandırdı.


İŞİD-çi valideynlərini ölümlə hədələdi, həbs olundu | Sələf Xəbər\nİŞİD-çi valideynlərini ölümlə hədələdi, həbs olundu\n364 dəfə baxılıb\nSəudiyyə Ərəbistanı Daxili İşlər Nazirliyi ər-Riyad və əd-Dəmmam şəhərlərində İŞİD terror xəvaric qruplaşmasına aid olan dəstəsini ifşa etməsi barədə məlumat yayıb. Ər-Riyad şəhərinin əl-Feyha adlı məhəlləsində terrorçuların görüşdükləri məkan aşkar edilib.\n“Sələf Xəbər”in xarici mediaya istinadən məlumatına görə, bəyanatda deyilir ki, ər-Riyad və Dəmmam şəhərlərində keçirilən dörd əməliyyat nəticəsində iki nəfər ölüb, üç nəfər həbs edilib. Qruplaşmanın Əbha məscidində partlayış törədən Yusuf Süleymanla əlaqəli olduğu bildirilir.\nÖlənlərdən biri Dəmmamda, digəri isə ər-Riyadda keçirilən əməliyyatda öldürülüb.\nHəbs edilən Feysəl əl-Ğamidi bir müddət öncə valideynlərini qətl ilə hədələdiyi üçün valideynləri də bu haqda polisə müraciət ediblər.